open-index/open-wikipedia-markdown huggingface dataset:
လျှပ်စစ်အင်ဂျင်နီယာ ဘာသာရပ်

**လျှပ်စစ်အင်ဂျင်နီယာ ဘာသာရပ်** သည် အင်ဂျင်နီယာ ဘာသာရပ်တစ်ခုဖြစ်ပြီး လျှပ်စစ်ဓာတ်၊ အီလက်ထရွန်းနစ်နှင့် လျှပ်စစ်သံလိုက်များအား လေ့လာသည့်နယ်ပယ်တစ်ခုဖြစ်သည်။ ယင်းနယ်ပယ်သည် လျှပ်စစ်တယ်လီဂရပ်၊ တယ်လီဖုန်း၊ လျှပ်စစ်ဖြန့်ဖြူးရေး၊ အသံလွှင့်ခြင်းစသည်တို့ကို နေ့စဉ်သုံးလာပြီး ၁၉ ရာစုနှစ်ထက်ဝက်နောက်ပိုင်းတွင် အသုံးတွင်ကျယ်လာခဲ့သည်။ ထရန်စတာ၊ integrated circuit များကို တီထွင်ပြီးနောက်ပိုင်း အိမ်သုံး အီလက်ထရွန်းပစ္စည်းများ အသုံးချရာတွင် အရေးပါလာခဲ့သည်။

ယခုခေတ်တွင် လျှပ်စစ်အင်ဂျင်နီယာသည် များပြားလှသော နယ်ပယ်အခွဲများစွာ ရှိလာခဲ့သည်။ ယင်းတို့မှာ အီလက်ထရွန်းနစ်။ ဒယ်ဂျစ်တယ် ကွန်ပျူတာ၊ ပါဝါအင်ဂျင်နီယာဘာသာ၊ ဆက်သွယ်ရေး၊ ထိန်းချုပ်စနစ်၊ ရေဒီယိုကြိမ်နှုန် အင်ဂျင်နီယာဘာသာ၊ အချက်ပြ လုပ်ဆောင်ခြင်းနှင့် မိုက်ခရိုအီလက်ထရွန်းနစ်တို့ဖြစ်သည်။ ယင်းနယ်ပယ်အသီးသီးတို့သည် အခြားသော အင်ဂျင်နီယာဘာသာရပ်များနှင့် ဆက်နွယ်လျက်ရှိသည်။ 
ထို့အပြင် ဟဒ်ဝဲလ် အင်ဂျင်နီယာဘာသာ၊ ပါဝါ အီလက်ထရွန်းနစ်၊ မိုက်ခရိုဝေ့အင်ဂျင်နီယာဘာသာ၊ လျှပ်စစ်သံလိုက်လှိုင်း အင်ဂျင်နီယာဘာသာ။ နာနို နည်းပညာ၊ ဖွံ့ဖြိုးမြဲစွမ်းအင်၊ လျှပ်စစ်ဓာတု၊ စက်မှုအီလက်ထရွန်းနစ်နှင့် လျှပ်စစ်ပစ္စည်းသိပ္ပံ အစရှိသည်တို့ဖြစ်ကြသည်။

လျှပ်စစ်အင်ဂျင်နီယာဘာသာသည် အင်ဂျင်နီယာဘာသာရပ်၌ လျှပ်စစ်အင်ဂျင်နီယာဘွဲ့ သို့မဟုတ် အီလက်ထရွန်းနစ်အင်ဂျင်နီယာဘွဲ့များဖြင့် သီးသန့် ဘွဲ့ဒီဂရီ ပေးလေ့ရှိသည်။ IEEE မှ ပေးအပ်သော ပရော်ဖက်ရှင်နယ် အသိမှတ်ပြုလက်မှတ်များကိုလည်း ရယူနိုင်သည်။ လျှပ်စစ်အင်ဂျင်နီယာများသည် စက်ရုံအလုပ်ရုံများ၌ အရည်ချင်းရှိသောသူများဖြစ်ရန် လိုအပ်ပေသည်။ ယင်းတို့၌ လျှပ်စစ်ပတ်လမ်းသီအိုရီ ကျွမ်းကျင်မှုနှင့် စီမံခန့်ခွဲရေးနှင့်သက်ဆိုင်သည့် စီမံကိန်း မန်နေဂျာအထိ ပါဝင်သည်။ ကိရိယာတန်ဆာပလာများသည်လည်း ဗို့မီတာမှ ခေတ်မှီဆော့ဝဲလ်များကို ခွဲခြမ်းစိတ်ဖြာသည့်အထိ အကျုံးဝင်သည်။

## သမိုင်းကြောင်း
## ပညာရပ်ခွဲများ
### လျှပ်စစ်စွမ်းအား
]]

### ထိန်းချုပ်ရေးပညာ
### အီလက်ထရွန်းနစ်
### မိုက္ကရိုအီလက်ထရွန်းနစ်
### ဆစ်ဂနယ်သခြင်း
 requires signal processing to get a red, green, and blue value at each pixel.]]

### အဝေးဆက်သွယ်ရေး
es are a crucial component in the analysis of satellite information.]]

### ကိရိယာများ
### ကွန်ပျူတာများ
s are used in fields as diverse as computational biology and geographic information systems.]]

## ကိုးကား
## ပြင်ပလင့်ခ်များ
*IEEE Global History Network A wiki-based site with many resources about the history of IEEE, its members, their professions and electrical and informational technologies and sciences.
*International Electrotechnical Commission (IEC)
*MIT OpenCourseWare  In-depth look at Electrical Engineering with online courses featuring video lectures.
NGC 5005

**NGC 5005** သည် ကြယ်စုတန်း ကိန်း ဗီနိုက်တီစိုင်မှ ခရုပတ်ပုံစံ ဂယ်လက်ဆီဖြစ်ပြီး အလယ်ဗဟို၌ တောက်ပသောဝတ်ဆံရှိသည်။ ဂယ်လက်ဆီ၏ မြင့်မားသော မျက်နှာပြင်တောက်ပမှုသည် အပျော်တမ်း နက္ခတ္တပညာရှင်များအား အပျောတမ်း တယ်လီစကုပ်ကြီးများဖြင့် မြင်နိုင်စေသည်။ NGC 5005 ၏အကွာအဝေးသည် ၁၃.၇ megaparsecs (အလင်းနှစ် ၄၅ မီလီယံ) မှ ၃၄.၆ megaparsecs (အလင်းနှစ် ၁၁၃ မီလီယံ) ဖြစ်ပြီး ပျမ်းမျှအားဖြင့် ၂၀ megaparsecs (အလင်းနှစ် ၆၅ မီလီယံ) ဖြစ်သည်။

## ကိုးကား
ကဏ္ဍ:ကိန်း ဗီနိုက်တီစိုင်
NGC 170

**NGC 170** သည် စီတပ် ကြယ်စုတန်းမှ lenticular ဂလက်ဆီဖြစ်ပြီး ၁၈၆၃ နိုဝင်ဘာ ၃ တွင် Albert Marth ဆိုသူက ရှာဖွေတွေ့ရှိခဲ့သည်။

## ကိုးကား
NGC 168

**NGC 168** သည် စီတပ် ကြယ်စုတန်းမှ lenticular ဂယ်လက်ဆီဖြစ်ပြီး နက္ခတ္တပညာရှင် Frank Muller] ဆိုသူမှ ၁၈၈၆ ခုနှစ်တွင် ရှာဖွေတွေ့ရှိခဲ့သည်။

## ကိုးကား
NGC 169

**NGC 169** သည် အင်ဒရိုမီဒါ ကြယ်စုတန်းမှ ခရုပတ်ပုံစံ ဂလက်ဆီဖြစ်ပြီး ၁၈၅၇ စက်တင်ဘာလ ၁၈ တွင် R. J. Mitchell ဆိုသူက ရှာဖွေတွေ့ရှိခဲ့သည်။

## ကိုးကား
နေပြည်တော် စည်ပင်သာယာရေး ကော်မတီ

**နေပြည်တော် စည်ပင်သာယာရေး ကော်မတီ** (; အတိုကောက် **NPTDC**) သည် မြန်မာနိုင်ငံ၏ မြို့တော်ဖြစ်သော နေပြည်တော်၏ အုပ်ချုပ်ရေး အဖွဲ့အစည်းဖြစ်သည်။ နေပြည်တော် စည်ပင်သာယာရေး ကော်မတီသည် နေပြည်တော်ကောင်စီနှင့် သီးခြားဖြစ်သည်။

## သမိုင်းကြောင်း
နေပြည်တော် စည်ပင်သာယာရေး ကော်မတီကို နိုင်ငံတော် အေးချမ်းသာယာရေးနှင့် ဖွံ့ဖြိုးရေးကောင်စီလက်ထက် ၂၀၀၉ ခုနှစ် ဒီဇင်ဘာ ၂၉ ရက်နေ့တွင် နေပြည်တော် စည်ပင်သာယာရေး ဥပဒေအရ ဖွဲ့စည်းခဲ့သည်။ အဖွဲ့ဝင် ၅ ဦးမှ ၉ ဦးအထိ ပါဝင်ပြီး ဥက္ကဋ္ဌက မြို့တော်ဝန်အဖြစ်လည်းကောင်း၊ ဒုတိယဥက္ကဋ္ဌက ဒုတိယမြို့တော်ဝန်အဖြစ်လည်းကောင်း တာဝန်ယူသည်။

## ဆက်စပ်ဖတ်ရှုရန်
*နေပြည်တော်
*ရန်ကုန်မြို့တော် စည်ပင်သာယာရေး ကော်မတီ
*မန္တလေးမြို့တော် စည်ပင်သာယာရေး ကော်မတီ

## ကိုးကား
## ပြင်ပလင့်ခ်များ
*တရားဝင် ဝက်ဘ်ဆိုဒ်
မန္တလေးမြို့တော် စည်ပင်သာယာရေး ကော်မတီ

**မန္တလေးမြို့တော် စည်ပင်သာယာရေး ကော်မတီ** (; အတိုကောက် **MCDC**) သည် မြန်မာနိုင်ငံ၏ ဒုတိယအကြီးဆုံးမြို့ဖြစ်သော မန္တလေးမြို့၏ မြို့ပြဆိုင်ရာ မြူနီစပါယ် အုပ်ချုပ်ရေးအဖွဲ့အစည်း ဖြစ်သည်။ မန္တလေးမြို့တော် စည်ပင်သာယာရေး ကော်မတီသည် မြို့တော်စီမံကိန်းများ၊ မြေနေရာ စီမံခြင်း၊ အခွန်ကောက်ခံခြင်းနှင့် မြို့ဖွံ့ဖြိုးတိုးတက်ရေးတို့ကို လုပ်ဆောင်သည်။လက်ရှိမြို့​တော်ဝန်မှာ ဦး​ကျော်ဆန်းဖြစ်သည်။

## သမိုင်းကြောင်း
မန္တလေးမြို့တော် စည်ပင်သာယာရေး ကော်မတီကို ၁၉၉၂ခုနှစ် ဒီဇင်ဘာလ ၂၉ရက်နေ့တွင် နိုင်ငံတော် ငြိမ်ဝပ်ပိပြားမှု တည်ဆောက်ရေးအဖွဲ့ ၏ ဥပဒေအမှတ် ၁၀/၉၂ဖြင့် ဥက္ကဋ္ဌ ဗိုလ်ချုပ်ကြီးသန်းရွှေက လက်မှတ်ရေးထိုးထုတ်ပြန်သော မန္တလေးမြို့ စည်ပင်သာယာရေး ဥပဒေအရ စတင်ဖွဲ့စည်းခဲ့သည်။ စတင်ဖွဲ့စည်းစဉ်က အမည်မှာ မန္တ​လေးမြို့ စည်ပင်သာယာ​ရေး​ကော်မတီဖြစ်သည်။ဥပဒေထုတ်ပြန်ခဲ့ပြီးနောက် အလယ်ပိုင်းတိုင်းစစ်ဌာနချုပ်မှ ဒုတိယဗိုလ်မှူးကြီးထွန်းကြည်မှ မြို့တော်ဝန်အဖြစ် တာဝန်ထမ်းဆောင်ခဲ့သည်။ ​ကော်မတီသည် ထိုစဉ်က နိုင်ငံ​တော်အုပ်ချုပ်​ရေးအကြီးအကဲဖြစ်သူ နိုင်ငံ​တော်ဝန်ကြီးချုပ်အား တိုက်ရိုက်အစီရင်ခံရသည်။

၂၀၀၂ ခုနှစ်တွင် ဥပဒေကို နိုင်ငံတော် အေးချမ်းသာယာရေးနှင့် ဖွံ့ဖြိုးရေးကောင်စီမှ ရုပ်သိမ်းပြီး ၂၀၀၂ ခုနှစ် မန္တလေးမြို့တော် စည်ပင်သာယာရေး ဥပဒေနှင့် အစားထိုးခဲ့သည်။ အဖွဲ့ဝင် ၅ ဦးမှ ၉ ဦးအထိ ပါဝင်ပြီး ဥက္ကဋ္ဌက မြို့တော်ဝန်အဖြစ်လည်းကောင်း၊ ဒုတိယဥက္ကဋ္ဌက ဒုတိယမြို့တော်ဝန်အဖြစ်လည်းကောင်း တာဝန်ယူသည်။

## ဌာနများ 
# စီမံရေးရာဌာန
# မော်တော်ယဉ်နှင့် စက်ပြင်ဌာန
# ဈေးနှင့် သားသတ်ရုံဌာန
# ဘဏ္ဍာရေးဌာန
# အခွန်ဌာန
# သန့်ရှင်းရေးဌာန
# ပန်းဥယျာဉ်နှင့် ကစားကွင်းများဌာန
# အဆောက်အဦနှင့် ဗဟိုစတိုဌာန
# လမ်းတံတားဌာန
# ရေနှင့်သန့်ရှင်းမှု ဌာန
# မြို့ပြစီမံကိန်းနှင့် မြေစီမံခန့်ခွဲမှုဌာန
# ပြည်သူ့ဆက်ဆံရေးနှင့် ပြန်ကြားရေးဌာန
# စစ်ဆေးရေးဌာန
# စိုက်ပျိုးရေးနှင့် မွေးမြူရေးဌာန
# ရတနာပုံဘဏ်လီမိတက်

## ပြခန်း

File:Headquarters of MCDC.jpg|ညဘက်မြင်ကွင်း

## ဆက်စပ်ဖတ်ရှုရန်
*မန္တလေးမြို့
*မန္တလေးတိုင်းဒေသကြီး
*မန္တလေးမြို့တော်ဝန်
*ရန်ကုန်မြို့တော် စည်ပင်သာယာရေး ကော်မတီ
*နေပြည်တော် စည်ပင်သာယာရေး ကော်မတီ

## ကိုးကား
သားရွှေဥဆုံးမစာ

သားရွှေဥ ဆုံးမစာကို စာတော်ပြင်ဆရာကြီး ဦးပညာ (မြန်မာ ၁၁၂၅ခန့် - ၁၁၈၅ခန့်)က ရေးသားခဲ့သည်။
၁။ “မာတာပီတ”၊ မိဘနှစ်ပါး၊ မွေးသည်သားကို၊ သနားကြင်နာ၊ တတ်ပညာဖြင့်၊ လိမ်မာစေချင်၊ ထုံးပုံဆင်၍၊ သွန်သင်ဝေဖန်၊ ဆုံးမဟန်လျှင်၊ ကျန်းဂန်အဓိပ္ပာယ်၊ သင့်ကြောင်းခြယ်လျက်၊ နာဖွယ်ဆန်းထူး၊ လင်္ကာကျူးအံ့၊ ရွှင်မြူးပျော်ပါး၊ အမျိုးသားတို့။     ။ “သင်ကြားလေ့ကျက် ရာသတည်း”။
၂။ “သားရွှေဥ”၊ မျက်ရှုကြေးမုံ၊ သက်လုံးပုံကို၊ တူစုံမိဘ၊ ဝိသေသဖြင့်၊ ဆုံးမဆိုသည်၊ မောင်နားလည်တော့၊ ချစ်ကြည်သော့အား၊ ရင်ခွင်ထား၍၊ ကစားလိုရာ၊ ပျော်ပါးစွာလျှင်၊ အိမ်မှာသို့ပင်၊ နေစေချင်လည်း၊ မဲ့ရွှေရင်နှစ်၊ ယောက်ျားဖြစ်လျက်၊ စင်စစ်စွဲမှတ်၊ အတတ်ပညာ၊ မရှိပါက၊ရုပ်မှာမတော်၊ ဂုဏ်ညှိုးလျော်သား၊ လှေလှော်ဝန်ထမ်း၊ အမှုကြမ်းကို၊ ကြိုးပမ်းဆောင်ရွက်၊ အသက်မွေးကတ်၊ ရှိတို့တတ်၏၊ စွဲမှတ်ပညာ၊ ဝိဇ္ဇာသိပ္ပ၊ တတ်စွမ်းကမူ၊ ဓနဥစ္စာ၊ ဥတနာကို၊ ရှာလည်းရလွယ်၊ ပြည့်စုံကြွယ်၏၊ တင့်တယ်လျောက်ပတ်၊ သက်မွေးမြတ်၏၊ မှတ်လော့စေ့စေ့၊ သို့ဖြစ်၍လျှင်၊ လောက်လွေ့ပညာ၊ တတ်လိမ္မာအောင်၊ ဆရာကောင်းထံ၊ နည်းနာခံ၍၊ သင်အံလေ့လာ၊ ကြိုးစားရာသည်။     ။ “ရတနာမျက်ရှု သားရွှေဥ”။
၃။ “သားရွှေဥ”၊ မျက်ရှုရတနာ၊ မှတ်သားပါလော့၊ ပညာအတတ်၊ ကျေးဇူးမြတ်နှင့်၊ ဂုဏ်သတ္တိမှာ၊ ဘယ်ဥစ္စာမျှ၊ နှိုင်းရာမတူ၊ ခိုးသားမူလည်း၊ မယူနိုင်ရာ၊ မြဲမြံစွာ၏၊ ပညာမြော်မြင်၊ အတတ်လျှင်ကား၊ ဆွေခင်ပွန်းစစ်၊ မှီရာဖြစ်ရှင့်၊ အသစ်ဘဝ၊ ပြောင်းလေကလည်း၊ သုခဝဟာ၊ မြတ်ချမ်းသာကို၊ ကောင်းစွာလျောက်ပတ်၊ ဆောင်ပေတတ်၏၊ မှတ်သားသင့်သည်၊ သုတမည်ကား၊ မစည်မပင်၊ မတွင်မကျယ်၊ အနည်းငယ်ဟု၊ စိတ်ဝယ်ဤသို့၊ မမှတ်တို့လင့်၊ တောင်ပို့တွင်ခေါင်း၊ မနက်တောင်းကို၊ သွန်းလောင်းရေစက်၊ အနည်းလျက်လည်း၊ နေ့ရက်ရှည်လျား၊ ကျဖန်များသော်၊ ရေစားကြည်းလှည့်၊ လျှမ်းလျှမ်းပြည့်သို့၊ နှိုင်းရှည့်မယုတ်၊ ပမာဟုတ်စွ၊ နှုတ်တတ်ဖြစ်စေ၊ တစ်ထွေထူးမြတ်၊ လက်တတ်ဖြစ်စေ၊ သေသေချာချာ၊ တတ်လိမ္မာက၊ ဝိဇ္ဇာသိပ္ပ၊ တစ်ခုမျှလျှင်၊ ဆုံးစတတ်မြောက်၊ သက်မွေးလောက်၏၊ မင်းယောက်ျားမှု၊ တစ်ခုခုကို၊ သူ့ထက်သာအောင်၊ ကြိုးအားဆောင်၍၊ အခေါင်အဖျား၊ တတ်မြောက်မြားမူ၊ ထင်ရှားကြော်ငြာ၊ ဂုဏ်ထွန်းဝါသည်။     ။ “ရတနာမျက်ရှု သားရွှေဥ”။
၄။ “သားရွှေဥ”၊ မျက်ရှုလူလှ၊ မောင်နားကျလော့၊ ဆရာအထံ၊ သဲသဲညံမျှ၊ စာအံစာဖတ်၊ အတတ်သင်ဘက်၊ နှစ်သက်ရွှင်ပျော်၊ သူငယ်ဖော်တို့၊ ခေါ်ဝေါ်ကြလျှင်၊ ဗျာ-ရှင်ဩမွန်၊ ကျွန်တော်ကျွန်ုပ်၊ ယဉ်နှုတ်ပိထား၊ ခင်ဘုရားဟု၊ သနားစရာ၊ နှုတ်ချိုသာက၊ နာ၍မငြီး၊ ကိုယ့်ထက်ကြီးမူ၊ ဦးရီးအကို၊ သူငယ်ကိုလည်း၊ နှုတ်ချိုသာရေး၊ မောင်ကလေးဟု၊ ညီထွေးညီပု၊ ခေါ်မှတ်ပြုလော့၊ သူ့ကိုရိုသေ၊ ကျင့်ဝတ်ကျေက၊ အထွေမရှိ၊ အလိုသိ၍၊ မိမိတို့မျိုး၊ သူမြတ်နိုးလိမ့်၊ ပုံရိုးရှေးဆို၊ နှုတ်လျှင်ချိုငြား၊ သျှိုတပါးဟု၊ စကားလူတွင်၊ မြဲမြဲထင်၏၊ ပဉ္စင်ကျူးရိုက်၊ မင်းပွဲဆိုက်ကို၊ ငှက်မိုက်တီးတုတ်၊ သံကြမ်းကြုတ်နှင့်၊ နှုတ်မနေတည်၊ ဆီး၍မြည်က၊ မကြည်မောင်းမဲ၊ ဆိုကျိန်ဆဲ၍၊ အုတ်ခဲတုတ်ဖြင့်၊ လိုက်ခြောက်လွှင့်၏၊ သည်နှင့်တလျှော၊ သံချိုမောသား၊ ဥဩငှက်မွန်၊ ကောင်းစွာတွန်သော်၊ အလွန်တရာ၊ နှစ်လိုစွာ၍၊ သံသာရင့်ကျူး၊ မြည်ပါဦးလော့၊ ကျေးဇူးဖော်ပြ၊ ချီမွမ်းကြ၏၊ ဗုဒ္ဓအလောင်း၊ နွားမြတ်ကောင်းကို၊ သောင်းကျန်းစွာလျှင်၊ ဆို၍နှင်သော်၊ သခင်ကိုမုန်း၊ မရုန်းပဲနေ၊ လောင်းကြေးငွေကုန်၊ ရှုံးလေထောင်ပြည့်၊ နောက်တစ်လှည့်မူ၊ နွား၏အလို၊ ကောင်းစွာဆို၏၊ သံချိုသာယာ၊ မောင်းသောခါ၌၊ မေတ္တာစိတ်ဝင်၊ ရုန်းလိုက်ငင်သော်၊ လှည်းလျှင်ပါလေ၊ ငွေတံပိုးကြွ၊ နှစ်ထောင်ရ၏၊ ပီယဝါစာ၊ နှုတ်ချိုသာက၊ မေတ္တာဆက်ဆံ၊ ရှေးထုံးစံကို၊ မြဲမြံမှတ်သား၊ နှလုံးထားလျက်၊ စကားချိုစွာ၊ ဆိုအပ်စွာသည်။     ။ “ ရတနာမျက်ရှု သားရွှေဥ”။

## ကိုးကား
NGC 172

**NGC 172** သည် စီတပ် ကြယ်စုတန်းမှ အလင်းနှစ် ၃.၁ မီလီယံ ကွာဝေးသော ခရုပတ်ပုံစံ ဂယ်လက်ဆီဖြစ်သည်။

## ကိုးကား
ကတ်ကိုဘိန်း

**ကတ် ဒေါ်နယ် ကိုဘိန်း** (; ၂၀ ဖေဖော်ဝါရီ ၁၉၆၇ – ၅ ဧပြီ ၁၉၉၄) သည် အမေရိကန်လူမျိုး အဆိုတော်၊ ဂီတပညာရှင်၊ တေးရေးနှင့် ကဗျာဆရာတစ်ဦး ဖြစ်သည်။
ဖျက်စု-ခက်စု-ခဲစု-မမြဲစုများ

ဖျက်စု၊ ခက်စု၊ ခဲစု၊ မမြဲစုများကို တောင်ဖီလာဆရာတော် အရှင်ဥပါလိ
ရှင်သာမဏေဘွဲ့ (ရှင်မုနိန္ဒဃောသ) (မြန်မာ ၉၄၀-၁၀၁၃) က ရေးသားတော်မူခဲ့သည်။
## ဖျက်စု -၂၀
၁။ စေတီမှန်းထား၊ မြတ်ဘုရား၊ တည်ထားကောင်းလျက်၊ ညောင်ပင်ဖျက်သည်။
၂။ မြစ်မရေနက်၊ သောင်ပြင်ဖျက်သည်။
၃။ မင်းကောင်းပါလျက်၊ မင်းမြှောင်ဖျက်သည်။
၄။ လက်ဆုံစား၊ မယားကောင်းလျက်၊ အပြောင်ဖျက်သည်။
၅။ မောင်းသွင်းခူနင်း၊ ရေလျင်သွင်း၊ ပျိုးခင်းကောင်းလျက်၊ မြောင်တောင်ဖျက်သည်။
၆။ လက်ဆက်တကူ၊ လှေမူခိုင်လျက်၊ မီးပိုးဖျက်သည်။
၇။ လက်တီးကြမ်းပြင်၊ ဆင်ဝင်ကောင်းလျက်၊ ဝဲလင်းဖျက်သည်။
၈။ ဣတ္ထိယမူ၊ ရူပကောင်းလျက်၊ ဆံထုံးဖျက်သည်။
၉။ ဓမ္မသတ်တရား၊ ရှိပါငြားလည်း၊ တိမ်းပါးငဲ့ကွက်၊ လက်ဆောင်ဖျက်သည်။
၁၀။ ရဟန်းတရား၊ ကျင့်ပါငြားလျက်၊ အစားဖျက်သည်။
၁၁။ သီလငါးပါး၊ ကျင့်သူအားကို၊ စီးပွားရမက်၊ လောဘဖျက်သည်။
၁၂။ သုခမိန်ဟု၊ ကျော်ရှိန်နှံ့သိ၊ ပညာရှိ၊ ကြီးဘိအမျက်၊ ဒေါသဖျက်သည်။
၁၃။ တိုက်နှင့်ကျီကျ၊ ထုပ်လျောက်စသည်၊ ခိုင်လှပေလျက်၊ ပေါင်းကွပ်ဖျက်သည်။
၁၄။ ပြည်ရွာတိုင်းကား၊ စည်ပင်ငြားလည်း၊ ခေါင်းပါးခေါင်လျက်၊ စပါးဖျက်သည်။
၁၅။ ပဉ္စင်တူရိယာ၊ နှဲခရာ၊ သာယာပေလျက်၊ လင်ကွင်းဖျက်သည်။
၁၆။ လက်သင်လှော်ကား၊ လှော်ပေငြားလျက်၊ အသွားကောင်းလျက်၊ လှေပဲ့ဖျက်သည်။
၁၇။ ဘောစဉ်ငါးပါး၊ ပျားအရသာ၊ ကောင်းပါပေလျက်၊ ဆားငန်ဖျက်သည်။
၁၈။ ဆီမီးတန်ဆောင်၊ ဝင်းပြောင်ပေလျက်၊ လေဆိုးဖျက်သည်။
၁၉။ ဣတ္ထိယမူ၊ ရူပလက္ခဏာ၊ ကောင်းပါပေလျက်၊ ရောဂါနှိပ်စက်၊ အနာဖျက်သည်။
၂၀။ သူကောင်းဖြစ်ငြား၊ မူထားကောင်းလျက်၊ အပေါင်းဖျက်သည်။

## ခက်စု - ၂၄
၁။ တင်ပေဘူးသည်၊ ကျေးဇူးရှိလျက်၊ အဆပ်ခက်။
၂။ မယားရှိလျက်၊ အလှည့်ခက်။
၃။ ဧည့်သည်ညဥ့်နက်၊ အအိပ်ခက်။
၄။ ပစ်ခွာခဲ့လျက်၊ အပြန်ခက်။
၅။ လာခဲ့ခေါ်လျက်၊ အနှင်ခက်။
၆။ ပေးပါပြီးလျက်၊ အယူခက်။
၇။ ချောင်းရေလျှံတက်၊ အကူးခက်။
၈။ ရင်ဆိုင်တွေ့လျက်၊ အပြေးခက်။
၉။ သံသာချိုမြွက်၊ စကားခက်။
၁၀။ ကြောက်လန့်ပြေးတက်၊ အဆင်းခက်။ 
၁၁။ ကန့်ကူကျောက်ထွက်၊ အရေးခက်။
၁၂။ မျဉ်းတံကောက်လျက်၊ အသားခက်။
၁၃။ သန္ဓေပြည့်နှက်၊ ဆေးကုခက်။
၁၄။ ခရီးညွန်ထက်၊ အသွားခက်။
၁၅။ တံတားကျိုးပျက်၊ အလျှောက်ခက်။
၁၆။ ရေအိမ်ပြိုပျက်၊ အပြင်ခက်။
၁၇။ သားမြေးဆိုးလျက်၊ အစွန့်ခက်။
၁၈။ ထွေးပြန်ပြီးလျက်၊ အမြိုခက်။
၁၉။ မြတ်သည်သုံးပါး၊ မှန်းထားပြီးလျက်၊ အသုံးခက်။
၂၀။ ဆူးငြောင့်တွင်းကျင်း၊ ကျုံးတွင်းပြည့်နှက်၊ အဝင်ခက်။
၂၁။ အသားမည်းနက်၊ အဆင်ခက်။
၂၂။ ဆိုးသည်သတင်း၊ သားချင်းရှိလျက်၊ အပြောခက်။
၂၃။ ပက်ပယ်လှေဖျက်၊ အတိုက်ခက်။
၂၄။ ကွဲပြားအယူ၊ နားကင်းထူ၊ သုံးလူရှင်လျက်၊ အဟောခက်။
## ခဲစု - ၁၀
၁။ လူအဖြစ်ကို၊ စင်စစ်မလွဲ၊ ရမည်ခဲ။
၂။ ရပါလှည့်လည်း၊ အင်္ဂါပြည့်ဝ၊ ပုရိသဟု၊ မုချမလွဲ၊ ရမည်ခဲ။
၃။ ပုရိသစစ်၊ ဖြစ်လင့်ကစား၊ မြတ်တရားကို၊ တိုးပွားနှိုက်နဲ၊ သိမည်ခဲ။
၄။ သိငြားသော်လည်း၊ ပျက်ချော်မလွဲ၊ တော်မည်ခဲ။
၅။ တော်ပါငြားလည်း၊ ရှေ့နောက်စိတ်ထဲ၊ တတ်မည်ခဲ။
၆။ ဂတိလေးပါး၊ ထိုတရားကို၊ စွန့်စားရှောင်လွဲ၊ ကျင့်မည်ခဲ။
၇။ မိစ္ဆာယူမှား၊ အပါယ်လားသော်၊ တရားမစွဲ၊ ကျွတ်မည်ခဲ။
၈။ အရှင်မင်းက၊ မှူးမတ်စသည်၊ ပြည်မလူများ၊ မတရားက၊ တိုင်းကားပြည်ထဲ၊ စည်မည်ခဲ။
၉။ ဝေဘူတောင်ဖျား၊ ပတ္တမြားကို၊ စွန့်ထားညွန်ပေါ်၊ နှစ်တုံသော်လည်း၊ တေဇော်ညွန်ထဲ၊ နစ်မည်ခဲ။
၁၀။ ပညာလွန်ကျူး၊ ဂုဏ်အထူးနှင့်၊ ကျေးဇူးရှိမှု၊ ထိုသသူအား၊ ခေါင်းပါးဆင်းရဲ၊ ရှိမည်ခဲ။
## မမြဲစု - ၆
၁။ ရူပလက္ခဏာ၊ ကိုခန္ဓာ၊ များစွာဖောက်လှဲ၊ တည်မမြဲ။
၂။ လောကီဥစ္စာ၊ ရတနာကို၊ များစွာသိမ်းဆဲ၊ နေမမြဲ။
၃။ ပုထုဇဉ်လူ၊ မောဟထူကို၊ အယူစွပ်စွဲ၊ မှတ်မမြဲ။
၄။ သူယုတ်တို့အား၊ ချစ်သနား၍၊ ချီစားမြှောက်ကဲ၊ ရာမမြဲ။
၅။ သစ်ကိုင်းခက်မြိုင်၊ ကမ်းမနိုင်၊ ပြိုယိုင်ရေထဲ၊ တည်မမြဲ။
၆။ ငါတကားဟု၊ ကြိမ်းဝါးမောင်းမဲ၊ မှတ်မမြဲ။
## ကိုးကား
NGC 176

**NGC 176** သည် Tucana ကြယ်စုတန်းမှ အလင်းနှစ် ၃.၅ မီလီယံကွာဝေးသော ကြယ်အစုအဝေး open cluster ဖြစ်သည်။ ယင်း၌ ကြယ်ပေါင်းများစွာ ပါဝင်သောကြောင့် ဂလက်ဆီအား တမူထူးခြားစေသည်။ ၁၈၃၄ ဩဂုတ် ၁၂ တွင် ဂျွန် ဟာရှယ်ဆိုသူမှ ရှာဖွေတွေ့ရှိခဲ့သည်။

## ကိုးကား
NGC 171

**NGC 171** သည် စီတပ် ကြယ်စုတန်းမှ ခရုပတ်ပုံစံ ဂယ်လက်ဆီဖြစ်ပြီး အလင်းနှစ် ၁၂ မီလီယံ ကွာဝေးသောနေရာ၌ တည်ရှိသည်။

## ကိုးကား
NGC 173

**NGC 173** သည် စီတပ် ကြယ်စုတန်းမှ အလင်းနှစ် ၃.၈ မီလီယံ ကွာဝေးသည့် ခရုပတ်ပုံစံ ဂယ်လက်ဆီဖြစ်သည်။

## ကိုးကား
NGC 178

**NGC 178** သည် စီတပ် ကြယ်စုတန်းမှ ခရုပတ်ပုံစံ ဂယ်လက်ဆီဖြစ်ပြီး ၁၈၈၅ နိုဝင်ဘာ ၃ တွင်  Ormond Stone ဆိုသူက ရှာဖွေတွေ့ရှိခဲ့သည်။

## ကိုးကား
NGC 179

**NGC 179** သည် စီတပ် ကြယ်စုတန်းမှ အလင်းနှစ် ၃.၃ မီလီယံ ကွာဝေးသည့် နှစ်ဖက်ခုံး ဂယ်လက်ဆီဖြစ်သည်။ ယင်းအား ၁၈၈၆ ခုနှစ်တွင် Francis Preserved Leavenworth ဆိုသူက ရှာဖွေတွေ့ရှိခဲ့သည်။

## ကိုးကား
NGC 177

**NGC 177** သည် စီတပ် ကြယ်စုတန်းမှ အလင်းနှစ် ၂၀၀ မီလီယံ ကွာဝေးသော ခရုပတ်ပုံစံ ဂယ်လက်ဆီဖြစ်သည်။ ယင်းအား ၁၈၈၆ ခုနှစ်တွင် Frank Muller ဆိုသူမှ ရှာဖွေတွေ့ရှိခဲ့သည်။

## ကိုးကား
NGC 180

**NGC 180** သည် မိန် နက္ခတာရာမှ ခရုပတ်ပုံစံ ဂယ်လက်ဆီဖြစ်ပြီး ၁၇၉၀ ဒီဇင်ဘာ ၂၉ တွင် ဝီလီယံ ဟာရှယ်က ရှာဖွေတွေ့ရှိခဲ့သည်။

## ကိုးကား
ကဏ္ဍ:မိန် နက္ခတ်တာရာ
NGC 199

**NGC 199** သည် မိန် နက္ခတာရာမှ lenticular ဂယ်လက်ဆီဖြစ်ပြီး ၁၈၆၂ စက်တင်ဘာ ၂၄ တွင် Heinrich d'Arrest ဆိုသူက ရှာဖွေတွေ့ရှိခဲ့သည်။

## ကိုးကား
ကဏ္ဍ:မိန် နက္ခတ်တာရာ
ပဲခူးမြို့နယ်

**ပဲခူးမြို့နယ်**  သည် မြန်မာနိုင်ငံ၊ ပဲခူးတိုင်းဒေသကြီး၊ ပဲခူးခရိုင်ရှိ မြို့နယ်တစ်ခု ဖြစ်သည်။ မြို့နယ်ရုံးစိုက်ရာမြို့မှာ ပဲခူးမြို့ ဖြစ်သည်။

## ကိုးကား
ပူ ရာဏ်ဓမ္မဂန်ဖတ်စာ

ပူ ရာဏ်ဓမ္မဂန်ဖတ်စာကို ကျီးသဲလေးထပ်ဆရာတော် ရှင်မုနိန္ဒာဘိဇေ (မြန်မာ ၁၁၇၉ - ၁၂၅၆)က ရေးသားခဲ့သည်။
(ပူ ရာဏ်ဓမ္မဂန်ဖတ်စာကျမ်းမှ နှုတ်ကျက်ဆောင်ရန်အတွက် ဥပဒေသအဖြစ်ဖြင့် အချုပ်ရေးသားပါရှိသော ကဗျာ) 
၁။ သားလည်းမသီး၊ သမီးမရ၊ အိုရွယ်ကျသော်၊ ဒုက္ခချင့်မှာ၊ မဖုံးလား။
၂။  သန်လျက်ဖြစ်ငြား၊ မသွေးထားသော်၊ ချင့်ဓားလိုခါ၊ မတုံးလား။
၃။ ဓမ္မသတ်တရား၊ မသင်ငြားသော်၊ စကားဆိုခါ၊ မရှုံးလား။
၄။ ငယ်ကပျော်လွန်၊ ကျမ်းဂန်တရား၊ မသင်ငြားသော်၊ မင်းပါးစိုးခွင်၊ မဝင်နိုင်ဘဲ၊ ဆင်းရဲဖန်တောင်း၊ မကောင်းသက်မွေး၊ မယဉ်ကျေးသည့်၊ လူရေးလူစ၊ မတုံးလား။
၅။ မိဘသဘင်၊ ပွဲတွင်မတည်၊ ကုန်စည်မသွား၊ လူ့ငနွား၊ မယားချင့်ကို၊ မမုန်းလား။
၆။ မင်းစေလုပ်ငြား၊ လျင်ဖြတ်စားသည်၊ ယောက်ျားလူလေ၊ လူငမွှေကို၊ ရွာနေသူများ၊ မမုန်းလား။
၇။ ရင်ဝယ်ဖြစ်ငြား၊ မွေးသည့်သားကို၊ မသွားနေ့တိုင်း၊ ကျောင်းကန်ရိုင်းသော်၊ နေ့တိုင်းနားယဉ်ထုတ်။
၈။ နားယဉ်ထုတ်လျက်၊ ဆိုနိုင်ခက်သော်၊ လက်နင့်ပျင်းပိုးထုတ်။
၉။ တစ်ကျောင်းထွက်ဝင်၊ ကျောင်းစဉ်လည်လှည့်၊ တပည့်မည်ကာ၊ လူ့ဗာလာကား၊ ဆရာမြတ်ကို၊ မချစ်ရာ။
၁၀။ နံနက်ညခါ၊ သေစာစောင်းငြင်း၊ သီချင်းတလိုက်၊ ကြက်တိုက်အန်ခက်၊ လည်ပတ်သွားများ၊ ထိုယောက်ျားကား၊ ဥစ္စာများကို မချစ်ရာ။
၁၁။ ကိုယ်တွင်ရောဂါ၊ ကပ်ခဲ့လာ၊ အနာမရင့်ပါစေနှင့်၊ အနာရင့်က၊ သက်နှင့်တမျှ၊ ရှိတတ်စွ။
၁၂။ ပညာရှိလည်း၊ သတိမလျော့ပါစေနှင့်၊ သတိလျော့လျက်၊ အကြံပျက်သော်၊ ကိုသတ်ခဏ၊ ယုတ်တတ်စွ။
၁၃။ နှုတ်မှုလက်မှု၊ စုစုအတတ်၊ အရပ်ရပ်ကို၊ မှတ်လေလူများ၊ အမျိုးသားတို့၊ မှတ်သားနိုင်က၊ ချမ်းသာရလိမ့်၊ ဆုံးမပေရာ၊ လူလိမ္မာတို့၊ နည်းနာစကား၊ ကြားဖန်များက၊ ကြီးပွားပညာ၊ ထင်ရှားရာသည်၊ လူ့ရွာကျော်ကျော်သဲသဲတည်း။

## ကိုးကား
စကားပုံ မေတ္တာစာ

“စကားပုံမေတ္တာစာ” ကို ကျည်းကန်သျှင်ကြီး သျှင်နန္ဒဇေ (မြန်မာ ၁၁၁၉ - ၁၁၇၅)က ရေးသားခဲ့သည်။
၁။ ချစ်သည်၊ ခင်သည်၊ ကြင်သည်၊ ကျွမ်းသည်မှန်စေ၊ ရန်သူတွေ့က စွန့်စားခဲသည်။
:သားချင်းပေါက်ဖော်တော် နီးစပ်သည်မှန်စေ၊ ပေးကမ်းခဲသည်။
:မြဲစွဲခယမ်း၍ ထမ်းရွက်သည်မှန်စေ၊ အရှင့်အကျိုးကို ဆောင်ခဲသည်။
:ကြီးကဲသည်မှန်စေ၊ ညီညွတ်အောင် စီရင်ခဲသည်။
:ပညာရှိသော်လည်း၊ သတိရခဲသည်။
:အစကောင်းမှ၊ အနှောင်းသေချာသည်။
:အမြော်အမြင်ရှိမှ၊ ဆင်ခြင်သည်။
:အရံအတားရှိမှ၊ လုံခြုံသည်။
:အကြောက်ရှိမှ၊ အရှက်ပါသည်။
:အကျစ်အလျစ်ရှိမှ ထိန်းသိမ်းသည်။
:အလုပ်အဆောင်ကောင်း၏၊ အပေါင်းမတ်နှင့် မပြည့်စုံ။
:ဂုဏ်သတင်းရှိ၏၊ မတတ်။
:စာပေတတ်၏၊ မပြောဆိုနိုင်။
:စကားတတ်၏၊ မတည်။
:အသွင်အပြင်လှ၏၊ မလိမ္မာ။
:သာယာချေငံ၏၊ သဘောမဖြောင့်။
:ထိန်းသိမ်း၏၊ မလုံခြုံ။
:သတိထား၏၊ မဆင်ခြင်။
:အစကောင်း၏၊ အဆုံးမတိုင်။
:အခွင့်ရ၏၊ အထမြောက်အောင်မချွံ။
:ကျွမ်းကျင်၏၊ မကြည့်ရှု။
:အစုစုဖြင့်၊ မှတ်ရှုဖွယ်သာ၊ မေတ္တာစာကို၊ မခြားနေ့ည၊ လေ့ကျက်ကမူ၊ လောကတွင်လည်း၊ မျက်မြင်ကောင်းကျိုး၊ ရှေ့တက်တိုးလိမ့်။
၂။ ပညာကို တန်ဆောင်၊ သီလကို ဂန္ဓာယောင်၊ ဝီရိယကို ရွှေဂူချောင်၊ သမာဓိကို မြင်းမိုရ်တောင်၊ မာနကို မြေအယောင်၊ စာဂကို တွေ့မရှောင်နှင့်၊ ပညာရှာမာန် သာနှိမ့်ချထား၊ သီလရှာ ကိုယ်သာလွန်ကြိုးစား၊ သုတရှာ ပမာသူဖုန်းစား၊ တတ်ကားတတ်၏၊ အမှတ်မရှိ သူလည်းတစ်ယောက်၊ တတ်လည်းတတ်၏၊ အမှတ်ရှိသူလည်းတစ်ယောက်၊ သင်လည်းသင်၏၊ အမြင်မရှိသူလည်းတစ်ယောက်၊ အမှန်ကိုသိလျက်နှင့် အကျင့်တန်သည်၊ အမှန်ကိုသိလျက်နှင့် အငြင်းသန်သည်၊ အမှန်ကိုသိမှ၊ ကဝိခံရာသည်၊ ဉာဏ်ရှိမှ ဟုတ်ရာမြင်သည်။
၃။ ရွှေရိပ် ငွေရိပ် လေရိပ် မိုးရိပ်ထက်၊ လူရိပ်ကို အလွန်တရာ သိရခဲသည်။
:အထဲနှင့်ပြင်ကို၊ ဆင်ခြင်ထောက်ညှိ၍၊ သတိကို အဆွေခင်ပွန်းပြုမှ၊ လူမှုကိုနားလည်မည်။
## ကိုးကား
စကားပုံ ဆုံးမစာ (ပေါက္ကံမောင်ချို)

“စကားပုံဆုံးမစာ” ကို ပေါက္ကံမောင်ချို (ခရစ် ၁၈ ရာစု)က ရေးသားခဲ့သည်။
:ပညာကိုရှာခြင်း၌ တောမုဆိုးသည် သားရှိရာအရပ်ဝယ် ပျပ်ဝပ်ကျိုးနွံဘိသကဲ့သို့။
:ဝီရိယရှိခြင်း၌ တောမျောက်သည် မြေပျောက်မည်အထင်နှင့် မြေပြင်ကိုတစ်ညဥ့်သုံးခါ အိပ်ရာမှထ၍ စမ်းဘိသကဲ့သို့။
:အသုံးကြီးသော် မပြီးစီး၊ စကားလုံးကြီးသော် အချည်းနှီး၊ အကြံရှိသော် ပြီးမြောက်သည်၊ ဝီရိယရှိသော် ခံစားရသည်။
:ဉာဏ်ရှိသော် အမှန်အကန်ကို သိမြင်ရသည်။
:သင်ကြားသော် တတ်မြောက်သည်။
:မထင်ရှားသော် နောက်လိုက်ရသည်။
:တတ်သိလိမ္မာ ပညာရှိသည်မှန်စေ၊ ရေးကြီးခွင့်ကျယ်ရှိက ထွက်မြောက်နိုင်ခဲသည်။
:ချစ်သည် ခင်သည် ကြင်သည် ကျွမ်းသည်မှန်စေ၊ အမှုရှိက ထောက်ပံ့ကူညီသူ ရခဲသည်။
:ဥစ္စာရတနာ ကုံထံ ပြည့်စုံကြွယ်ဝသည်မှန်စေ၊ လှူဒါန်းပေးကမ်း စွန့်ကြဲခဲသည်။
:ဒါန၊ သီလ အကျိုးအပြစ်ကို အသိအမြင် အသင်အကြား ရှိသည်မှန်စေ၊ ကျင့်ဆောင်နိုင်ခဲသည်။
:အဝတ်အစား အသုံးအဆောင် အဆောက်အအုံ ပြုစုကျွေးမွေး ပေးကမ်းစားသောက်ရသည် မှန်စေ၊ သူ့ကျေးဇူးသိခဲသည်။
:သော်တည့်မှန်ကန် တရားသဖြင့် ကျင့်ပါ၏ဟုဆိုစေ၊ သစ္စာမှန်ခဲသည်။
:ရဲရင့်တည်ကြည်ခြင်း ရှိပါ၏ဟုဆိုစေ၊ ရန်သူတွေ့က စွန့်စားခဲသည်။
:သားကိုချစ်သော်၊ ပညာဖုံသည်။
:ဥစ္စာကိုချစ်သော်၊ ပြည့်စုံသည်။
:ပညာကိုချစ်သော်၊ အတတ်မျိုးစုံသည်။
:တရားတတ်၏ မဖြောင့်၊ စကားတတ်၏ မစောင့်။
:တရားတတ်သော် ဖြောင့်ခဲသည်။
:စကားတတ်သော် စောင့်ခဲသည်။
:ပညာရှိသော်လည်း သတိရခဲသည်။

## ကိုးကား
ဝေါမြို့နယ်

**ဝေါမြို့**သည် အောက်မြန်မာနိုင်ငံ ပဲခူးတိုင်းဒေသကြီး၊ ပဲခူးခရိုင်၏ ပဲခူးခရိုင်ခွဲအတွင်းပါဝင်သည့် ဝေါမြို့နယ်၏ ရုံးစိုက်မြို့ဖြစ်သည်။ ရန်ကုန် မော်လမြိုင်သွား ကားလမ်းမပေါ်တွင် တည်ရှိပြီး ပဲခူးမှ မိုင် ၂ဝ ခန့်အကွာတွင်ရှိသည်။ ပဲခူးမြို့၏ အရှေ့မြောက်ယွန်းယွန်း ပဲခူး-စစ်တောင်းတူးမြောင်းပေါ်တွင် တည်ရှိသော မြို့ဖြစ်သည်။ ရန်ကုန်-မုတ္တမ(မော်လမြိုင်) မီးရထားလမ်းသည်လည်းကောင်း ဝေါမြို့ကိုဖြတ်သန်းသွားသည်။ ထိုမြို့သည် ရန်ကုန်မြို့မှ မီးရထားလမ်းအားဖြင့် ၅၄ မိုင်၊ မော်တော်ကားလမ်းအားဖြင့် ၇၁ မိုင် ကွာဝေး၍ ပဲခူးမြို့မှမူကား မီးရထားလမ်းအားဖြင့် ၂၂ မိုင်၊ မော်တော်ကားလမ်းအားဖြင့် ၁၇ မိုင် ကွာဝေးသည်။

ဝေါမြို့၏ အလားလေးရပ်မှာ အရှေ့ဘက်တွင် သပြေကန်ရွာ (စစ်တောင်းမြစ်၊ ကျောက်ညှပ်ကမ်းခြေ)၊ အနောက်ဘက်တွင် နောင်ပတ္တရာရွာ၊ တောင်ဘက်တွင်ညောင်သုံးခွ၊ မြောက်ဘက်တွင် သူရဲသမိန်ရွာတို့ဖြစ်သည်။ မူလအစက မွန်ဒေသဖြစ်ခဲ့သော်လည်း ယခုအခါ မွန်အဆက်အနွယ် မြန်မာလူမျိုးတို့အများစု နေထိုင်လျက်ရှိသည်။ ၂၀၁၄ ခုနှစ် သန်းခေါင်စာရင်းအရ ၁၇၆,၀၂၄ ဦးဖြစ်သည်။

မြို့ပေါ်၌ မြို့နယ်ရုံးစိုက်အဆင့်အတန်းအလိုက် မြို့ပိုင်ရုံး၊ တရားမနှင့် ရာဇဝတ် တရားသူကြီးရုံးစသော အစိုးရအဆောက်အအုံ၊ ဈေး၊ ကျောင်း စသည်တို့ရှိလေသည်။

## ကိုးကား
ကျောက်တံခါးမြို့နယ်

**ကျောက်တံခါးမြို့နယ်** သည် မြန်မာနိုင်ငံ၊ ပဲခူးတိုင်းဒေသကြီး၊ ညောင်လေးပင်ခရိုင်ရှိ မြို့နယ်တစ်ခု ဖြစ်သည်။ ပါဝင်သည့် မြို့များမှာ ကျောက်တံခါးမြို့နှင့် ပဲနွယ်ကုန်းမြို့ တို့ ဖြစ်သည်။ ထိုနှစ်မြို့လုံးမှာ ပဲခူး-တောင်ငူ အဝေးပြေးလမ်းနှင့် ရထားလမ်းတို့ပေါ်တွင် တည်ရှိသည်။ မြို့နယ်ရုံးစိုက်ရာမြို့မှာ ကျောက်တံခါးမြို့ ဖြစ်သည်။

ကျောက်တံခါးမြို့နယ်တွင် ရပ်ကွက် ၁၃ ခု၊ ကျေးရွာအုပ်စု ၄၇ ခုနှင့် ကျေးရွာပေါင်း ၂၈၃ ခု ပါဝင်သည်။

## ကိုးကား
## ပြင်ပလင့်ခ်များ
* "Kyauktaga Google Satellite Map" Maplandia World Gazetteer
ပေါက်ခေါင်းမြို့နယ်

**ပေါက်ခေါင်းမြို့နယ်**  သည် မြန်မာနိုင်ငံ၊ ပဲခူးတိုင်းဒေသကြီး၊ ပြည်ခရိုင်ရှိ မြို့နယ်တစ်ခု ဖြစ်သည်။ မြို့နယ်ရုံးစိုက်ရာမြို့မှာ ပေါက်ခေါင်းမြို့ ဖြစ်သည်။

အရှေ့ဘက်တွင်တေင်နဝင်းဆည်တမံတည်ရှိသည်။

## ကိုးကား
ကျောက်ကြီးမြို့နယ်

**ကျောက်ကြီးမြို့နယ်**  သည် မြန်မာနိုင်ငံ၊ ပဲခူးတိုင်းဒေသကြီး၊ ညောင်လေးပင်ခရိုင်ရှိ မြို့နယ်တစ်ခု ဖြစ်ပြီး **လယ်ဒိုမြို့နယ်** ဟုလည်း ခေါ်ကြသည်။ မြို့နယ်ရုံးစိုက်ရာမြို့မှာ ကျောက်ကြီးမြို့ ဖြစ်သည်။ မွေတော်တောင်၊ ရခိုင်တောင်၊ စောဒေးမောဒေးတောင်များသည် ထင်ရှားသည်။ မြစ်ချောင်း ပေါများကာ၊ စစ်တောင်းမြစ်၊ ကျောက်ကြီးချောင်း၊ မုန်းချောင်းတို့မှာ ထင်ရှားသည်။ စပ်လဲရေတံခွန်နှင့် သဲသောမူ၊ သဲသောခွားရေတံခွန်တို့လည်း တည်ရှိသည်။  

## အကျယ်အဝန်း
အရှေ့အနောက် ၂၀/၃၀ မိုင်ရှိပြီး တောင်မြောက် ၃၅ မိုင်ရှည်သည်။ ဧရိယာ ၇၈၁.၄၁၃ စတုရန်းမိုင် ကျယ်ဝန်းသည်။ ၂၀၀၇ ခုနှစ်အထိ ကရင် လူမျိုးစုလက်နက်ကိုင် တော်လှန်ရေးသမားများ လှုပ်ရှားခဲ့ကြဆဲ ဖြစ်သည်။

၂၀၂၆ ခုနှစ်၊ မတ်လ ၉ ရက်နေ့တွင် ကျောက်ကြီးမြို့နယ်၊ ရေတွင်းကုန်းကျေးရွာအုပ်စုမှာ လေကြောင်းဖြင့် ဗုံးကြဲမှုကြောင့် အသက် ၆ နှစ်ကျော် ကလေးငယ်အပါအဝင် လူအယောက် ၃၀ နီးပါးသေဆုံးခဲ့ကြောင်း ကရင်အမျိုးသားအစည်းအရုံး(KNU)က ထုတ်ပြန်သည်။ 

## ကိုးကား
ပြည်မြို့နယ်

**ပြည်မြို့နယ်**  သည် မြန်မာနိုင်ငံ၊ ပဲခူးတိုင်းဒေသကြီး၊ ပြည်ခရိုင်ရှိ မြို့နယ်တစ်ခု ဖြစ်သည်။ မြို့နယ်ရုံးစိုက်ရာမြို့မှာ ပြည်မြို့ ဖြစ်သည်။

## မှော်ဇာ 
မှော်ဇာသည် ပြည်မြို့နယ်အတွင်း တည်ရှိပြီး ရန်ကုန်-ပြည်မီးရထားလမ်း ဖြတ်သန်းသွားရာ ဘူတာမြို့ကလေး ဖြစ်သည်။ ပြည်မြို့၌ အရှေ့တောင်ဘက် ၅ မိုင်ခန့်အကွာတွင် ရှိပြီး ရှေးခေတ် ပျူယဉ်ကျေးမှု ထွန်းကားရာ ပျူမြို့ဟောင်း တမြို့လည်း ဖြစ်သည်။ ရန်ကုန်-ပြည်မီးရထားလမ်း ဖောက်လုပ်စဉ် သရေခေတ္တရာ မြို့ဟောင်းမှာ မလွတ်ကင်းသဖြင့် ရွှေတံခါး(ခ) မြို့ပေါက်အနီးနှင့် မထောရာ နတ်စင်ကုန်း ယခု တံတား  အမှတ် ၄၆ နေရာများကို မြို့ရိုး ဖြိုချကာ ဖောက်လုပ်ခဲ့ရသည် ဆိုသည်။ 

## ကိုးကား
သာယာဝတီမြို့နယ်

**သာယာဝတီမြို့နယ်**  သည် မြန်မာနိုင်ငံ၊ ပဲခူးတိုင်းဒေသကြီး၊ သာယာဝတီခရိုင်ရှိ မြို့နယ်တစ်ခု ဖြစ်သည်။ သာယာဝတီမြို့နယ်တွင် သာယာဝတီမြို့နှင့် သုံးဆယ်မြို့တို့ ပါဝင်ပြီး မြို့နယ်ရုံးစိုက်ရာမြို့မှာ သာယာဝတီမြို့ ဖြစ်သည်။

## ကိုးကား
မိုးညိုမြို့နယ်

**မိုးညိုမြို့နယ်** သည် မြန်မာနိုင်ငံ၊ ပဲခူးတိုင်းဒေသကြီး၊ သာယာဝတီခရိုင်ရှိ မြို့နယ်တစ်ခု ဖြစ်သည်။ မြို့နယ်ရုံးစိုက်ရာမြို့မှာ မိုးညိုမြို့ ဖြစ်သည်။

မိုးညိုမြို့ကိုမြန်မာသက္ကရာဇ်၁၁၃၇ နှစ်၊ခုရစ်သက္ကရာဇ်၁၇၇၅ခုတွင်တည်ထောင်ခဲ့သည်။

မိုးညိုမြို့၏အဓိကထွက်ကုန်မှာ ဆန်၊စပါးနှင့်ပဲမျိုးစုံဖြစ်သည်။

## ကိုးကား
၃။Bago Regional Government
မင်းလှမြို့နယ်

**မင်းလှမြို့နယ်** အမည်ဖြင့် မြန်မာနိုင်ငံတွင်းရှိ မြို့နယ်များမှာ
* မင်းလှမြို့နယ်၊ သရက်ခရိုင် (မကွေးတိုင်းဒေသကြီး)
* မင်းလှမြို့နယ်၊ သာယာဝတီခရိုင် (ပဲခူးတိုင်းဒေသကြီး)
လက်ပံတန်းမြို့နယ်

**လက်ပံတန်းမြို့နယ်**  သည် မြန်မာနိုင်ငံ၊ ပဲခူးတိုင်းဒေသကြီး၊ သာယာဝတီခရိုင်ရှိ မြို့နယ်တစ်ခု ဖြစ်သည်။ မြို့နယ်ရုံးစိုက်ရာမြို့မှာ လက်ပံတန်းမြို့ ဖြစ်သည်။

လက်ပံတန်းဟုခေါ်တွင်ရခြင်းမှာဘူတာရုံဆင်း(ယခုအခါ ၁လမ်းဟုခေါ်သော)လမ်းတွင်လက်ပံပင်ကြီး ၂၁ပင်တောင်မြောက်သွယ်တန်း၍ပေါက်ရောက်နေသောကြောင့်ဖြစ်သည်ဟုအဆိုရှိသည်။

လက်ပံတန်းမြို့သည်သာယာဝတီခရိုင်အတွင်းလူစည်ကားဆုံးသောမြို့တစ်မြို့ဖြစ်ပြီးလမ်းပန်းဆက်သွယ်ရေးလဲအချက်အချာကျသောမြို့ဖြစ်သည်။

လက်ပံတန်းမြို့၏နာမည်ကြီးအစားအစာများမှာ ချစ်တီးထမင်း၊ငှက်ကောင်လုံးကြော်နှင့်ကရေကရာဖြစ်သည်။

နိုင်ငံရေးဆိုင်ရာထင်ရှားသည့်အဖြစ်အပျက်

၂၀၁၄ မြန်မာနိုင်ငံ ပညာရေးဥပဒေကို ပြင်ဆင်ရန် ဆန္ဒပြခဲ့ကြသည့် ကျောင်းသားကျောင်းသူနှင့် ဝန်းရံသူ ၂၀၀ ခန့်တို့အား ၂၀၁၅ ခုနှစ် မတ်လ ၃ ရက်နေ့တွင် လက်ပံတန်းမြို့နယ်၌ ရဲတပ်ဖွဲ့မှ ဖြိုခွဲခဲ့ပြီး ၁၀၀ ခန့်အား ဖမ်းဆီးထိန်းသိမ်းခဲ့သည်။

## ကိုးကား
နတ်တလင်းမြို့နယ်

**နတ်တလင်းမြို့နယ်** သည် မြန်မာနိုင်ငံ၊ ပဲခူးတိုင်းဒေသကြီး၊ နတ်တလင်းခရိုင်ရှိ မြို့နယ်တစ်ခု ဖြစ်သည်။ မြို့နယ်ရုံးစိုက်ရာမြို့မှာ နတ်တလင်းမြို့ ဖြစ်သည်။

## ဖြစ်ရပ်များ 
၂၀၂၅ ခုနှစ်၊ မတ်လ ဒုတိယအပတ်က စတင်သော နတ်တလင်းမြို့နယ်၊ ဖလံပင်ကျေးရွာမှ စစ်တပ် စစ်ကြောင်းက ပစ်ခတ်ခဲ့တာကြောင့် ပြည်သူ ၃ ဦး သေဆုံးပြီး ၅ ဦး ဖမ်းဆီးခံထားရသည်။ဖလံပင်ရွာက နေအိမ် ၁၅၀ လုံးနှင့် ရှားစေးဖိုရွာက နေအိမ် ၁၅ လုံးတို့ကို မီးရှို့ခဲ့သည်။

## ကိုးကား
ဟုမ္မလင်းမြို့နယ်

**ဟုမ္မလင်းမြို့နယ်** သည် မြန်မာနိုင်ငံ၊ စစ်ကိုင်းတိုင်းဒေသကြီး၊ ဟုမ္မလင်းခရိုင်ရှိ မြို့နယ်တစ်ခု ဖြစ်သည်။ မြို့နယ်ရုံးစိုက်ရာမြို့မှာ ဟုမ္မလင်းမြို့ ဖြစ်သည်။ ဟုမ္မလင်းမြို့နယ်ကို ဖြတ်သန်းစီးဆင်းနေသော မြစ်ချောင်းများမှာ မြောက်မှ တောင်သို့ ချင်းတွင်းမြစ်နှင့် အရှေ့မှ အနောက်သို့ ဥရုမြစ်တို့ ဖြစ်ကြသည်။ ဥရုမြစ်သည် ဟုမ္မလင်းမြို့အနီးတွင် ချင်းတွင်းမြစ်အတွင်းသို့ စီးဝင်သည်။

## ကိုးကား
ရှင်ပင်ပက်လက် ရေစက်လက်

**ရှင်ပင်ပက်လက် ရေစက်လက်** သည် မြန်မာနိုင်ငံ၊ ပဲခူးတိုင်းဒေသကြီး ပြည်မြို့နယ်တဝိုက်ရှိ ထူးခြားထင်ရှားသော နေရာဖြစ်ပြီး လူသူအရောက်အပေါက်နည်းသည်။ ပြည်မြို့ အနောက်ဘက်ကမ်း ဖိုးဦးတောင်အနီး၌ ရှိပြီး အစောင့်အရှောက်ကြီးပြီး ခေါင်သဖြင့် တကူးတက သွားလိုပါက ပြည်​ဈေးကြီးဆိပ်ကမ်းမှ စက်လှေဖြင့် ဧရာဝတီမြစ်ကြောင်းအတိုင်း တောင်မှ မြောက်သို့ ၂ နာရီနီးပါး ဆန်တက်ခုတ်မောင်းရသည်။ ရှင်ပင်ပက်လက်သို့ တက်သည့် ကမ်းနဖူး၌ သဲဖြူလွလွများ ရှိပြီး နေ့ခင်းတွင် အလွန်ပူလေသည်။
 
## အမည်တွင်ပုံ 
အပြာရောင်သန်းနေသော မြင့်မားလှသည့် ကျောက်နံရံကြီး၏ ထိပ်တနေရာမှ ရေသွယ်တန်းကလေး အဆက်မပြတ်အောက်သို့ စီးကျခြင်းကို အစွဲပြု၍ ရေစက်လက် ခေါ်သည်။ စီးကျနေသော ရေသွယ်တန်းအောက်တည့်တည့်၌ သလွန်သဏ္ဌာန် ကန်ငယ်တခု ရှိပြီး၊ အလျား ၄ တောင်၊ အနံ ၂ တောင် တထွာခန့်၊ အနက် ၂ တောင် နီးပါးခန့် ရှိကာ ကန်ပတ်လည်၌ ကနုတ်ပန်းများ ရေးဆွဲထားသည်။ ရေညှိများ အထပ်ထပ်တက်နေရကား ကန်ခြေတခုလုံး အစိမ်းနုရောင် ပေါက်နေသည်။ ကန်အတွင်းရှိ ရေသည် ကြည်လင်အေးစက်နေပြီး၊ အထဲ၌ ဗုဒ္ဓရုပ်ပွားတော်တဆူကို ပက်လက်အနေအထားဖြင့် စမ်းသပ်တွေ့ရှိရသောကြောင့် ရှင်ပင်ပက်လက် ခေါ်ခြင်းဖြစ်သည်။ ရေပေါ်မှ ကြည့်လျှင် ဝိုးတဝါးသာ မြင်ရ ပြီး၊ ပျူခေတ်လက်ရာဟု သိရသည်။

## ယုံကြည်မှု 
ထိုအခါ ကျောက်နံရံကြီးထိပ်မှ ကျသော ရေစက်တန်းသည် ကန်အတွင်းသို့ ကျသည်။ ရုပ်ပွားတော်မြတ်၏ ကျောအောက်၌ ရတနာမျိုးစုံပါ သေတ္တာရှိကာ ချက်တော်၌လည်း သိဒ္ဓိဝင်ပစ္စည်းတမျိုး ရှိသည်ဟု ဆိုသည်။ ရေစက်တန်း၏ ထူးခြားချက်မှာ လူသံသူသံ ပေးပါက ပိုကျလာတတ်ခြင်း ဖြစ်သည်။ ကန်ထဲက ရေကို သစ္စာပြု အဓိဋ္ဌာန်ထား၍ သောက်ပါက ဆေးဖက်ဝင်သည်ဟု ဒေသခံများက ယုံကြည်ကြလေသည်။

## ကိုးကား
လာအို စံတော်ချိန်

လာအိုနိုင်ငံ၏ စံတော်ချိန်သည် အင်ဒိုချိုင်းနား စံတော်ချိန် (Indochina Time (ICT)) အတိုင်း (UTC+07:00) ဖြစ်ပါသည်။  လာအိုနိုင်ငံ၌ နေ့အလင်းရောင် ထိန်းသိမ်းသောအချိန်အား အသုံးမပြုကြပါ။

## ကိုးကား 
ကဏ္ဍ:နိုင်ငံအလိုက် အချိန်
ကဏ္ဍ:အရှေ့တောင်အာရှရှိ အချိန်
ယီမင် စံတော်ချိန်

ယီမင်နိုင်ငံ၏ စံတော်ချိန်သည် အာရေဗျ စံတော်ချိန် (Arabia Standard Time (AST)) အတိုင်း (UTC+03:00) ဖြစ်သည်။ လက်ရှိတွင် ယီမင်နိုင်ငံ၌ နေ့အလင်းရောင် ထိန်းသိမ်းသော အချိန်ကို အသုံးမပြုကြပါ။

## ကိုးကား
ဗန်းမောက်မြို့နယ်

**ဗန်းမောက်မြို့နယ်** သည် မြန်မာနိုင်ငံ၊ စစ်ကိုင်းတိုင်းဒေသကြီး၊ ကသာခရိုင်ရှိ မြို့နယ်တစ်ခု ဖြစ်သည်။ မြို့နယ်ရုံးစိုက်ရာမြို့မှာ ဗန်းမောက်မြို့ ဖြစ်သည်။

## ကိုးကား
ကောလင်းမြို့နယ်

**ကောလင်းမြို့နယ်** သည် မြန်မာနိုင်ငံ၊ စစ်ကိုင်းတိုင်းဒေသကြီး၊ ကောလင်းခရိုင်ရှိ မြို့နယ်တစ်ခု ဖြစ်သည်။ယခင်က ကသာခရိုင်အတွင်း ပါဝင်ခဲ့သည်။ မြို့နယ်ရုံးစိုက်ရာမြို့မှာ ကောလင်းမြို့ ဖြစ်သည်။ 

## ပထဝီဝင်အ​နေအထား
ကောလင်းမြို့နယ်သည် အရှေ့ဘက်နှင့်အနောက်ဘက်တွင်ရှည်လျားပြီး တောင်နှင့်မြောက်အကျယ်မှာ ကျဉ်းမြောင်းသည်။ မန္တလေး-မြစ်ကြီးနား ရထားလမ်းပေါ်တွင်တည်ရှိပြီး အထက်မြန်မာပြည် အဓိက ဘူတာရုံ တစ်ရုံကိုပိုင်ဆိုင်ထားသည်။ မြို့အရှေ့ဘက် ၁၄ မိုင်အကွာတွင် ရွှေဘို-မြစ်ကြီးနား ပြည်ထောင်စု ကားလမ်းမ ကြီးရှိသည်။ ဆန်စပါး ကိုအဓိက စိုက်ပျိုးသည်။ ပို့ဆောင်ဆက်သွယ်ရေးကဏ္ဍတွင် ကောလင်း-မန္တလေး အမြန်ရထားလမ်းကြောင်းအပြင်ကားလိုင်းများစွာပြေးဆွဲလျက်ရှိသည်။ မြောက်ဘက်တွင် ဝန်းသိုမြို့နယ်၊ တောင်ဖက်တွင်ကျွန်းလှ မြို့နယ် အနောက်ဘက်တွင်ပင်လယ်ဘူးမြို့နယ် အရှေဖက်တွင် ထီးချိုင့်မြို့နယ် တို့နှင့်ဆက်စပ်နေသည်။ (၂၀၁၄ ခုနှစ်သန်းခေါင်စာရင်းအရ) လူဦးရေ  ၁၄၅,၂၉၇ ယောက်ခန့် နေထိုင်လျက်ရှိသည်။ မြို့နေလူဦးရေ ၂၁,၄၃၁ ယောက်ခန့်နေထိုင်ပြီး အများစုဖြစ်သော ၁၂၃,၈၆၆ ယောက်ခန့်သည် ကျေးလက်နေပြည်သူများဖြစ်သည်။  အမျိုးသားဦးရေမှာ ၆၉,၇၈၂ ယောက်ရှိပြီး အမျိုးသမီးဦးရေမှာ ပိုမိုများပြား၍ ၇၅,၅၁၅ ယောက်ရှိသည်။

## ကိုးကား
ထီးချိုင့်မြို့နယ်

**ထီးချိုင့်မြို့နယ်** သည် မြန်မာနိုင်ငံ၊ စစ်ကိုင်းတိုင်းဒေသကြီး၊ ကသာခရိုင်ရှိ မြို့နယ်တစ်ခု ဖြစ်သည်။ ထီးချိုင့်မြို့နယ်သည် ရှမ်းပြည်နယ်နယ်နမိတ်အနီးတွင် တည်ရှိပြီး မြို့နယ်ရုံးစိုက်ရာမြို့မှာ ထီးချိုင့်မြို့ ဖြစ်သည်။

အင်းတောင် ဘေးမဲ့တောနှင့် ကျောက်တောင် ဘေးမဲ့တောတို့သည် မြို့နယ်၏ အရှေ့ဘက်ပိုင်းတွင် တည်ရှိသည်။

## ကိုးကား
ဖောင်းပြင်မြို့နယ်

**ဖောင်းပြင်မြို့နယ်** သည် မြန်မာနိုင်ငံ၊ စစ်ကိုင်းတိုင်းဒေသကြီး၊ မော်လိုက်ခရိုင်ရှိ မြို့နယ်တစ်ခု ဖြစ်သည်။မြို့နယ်ရုံးစိုက်ရာမြို့မှာ ဖောင်းပြင်မြို့ ဖြစ်သည်။

## သမိုင်း​ကြောင်း
‌
‌ဖောင်းပြင်မြို့နယ်သည် ဒုတိယကုန်းဘောင်ခေတ်အထိ ထင်ရှားခဲ့ခြင်း မရှိသေးပါ။ နယ်ချဲ့လက်ထက်မှ စတင်ကာ *ဘောင်း​ပြင်*ဟူသော အသုံးအနှုန်းအစား *ဖောင်းပြင်*ဟု ခေါ်ဆိုခဲ့သည်။ သို့ရာတွင်ဖောင်းပြင်မြို့ရှိ ရာဇမုနိဘုရားမှတ်စာ ငွေပေလွှာတွင် ဘောင်းပြင်ဟု ရေးသားထားသည့်ကို တွေ့ရှိရသည်။ ထို့အပြင် ၁၂၉၄ ခုနှစ်တွင် ရေးထိုးခဲ့သည့် မြို့နယ်ရှိ မဟာမုနိဘုရား ကျောက်စာ စာ​ကြောင်းရေ(၄၂-၄၃) တွင်လည်း *ဘောင်းပြင်မြို့*ဟု ဖော်ပြထားသည့်ကို တွေ့ရှိရသည်။ ယင်းအထောက်အထားများအရ ဖောင်းပြင်သည် ဘောင်းပြင်ဟူသော ​ဝေါဟာရမှ အဆင့်ဆင့် ပြောင်းလဲခေါ်လာသည်ဟု ဆိုရမည်ဖြစ်သည်။ ယနေ့ ရုံးသုံးအမည်နာမနှင့် လူအများစုမှ ဖောင်းပြင်မြို့ဟုပင် ခေါ်​ဝေါ်သုံးစွဲလျက် ရှိကြသည်။ ဖောင်းပြင်မြို့နယ်သည် ပြည်ထဲရေးဝန်ကြီးဌာန၏ (၂၈.၂.၁၉၇၃) ရက်စွဲပါစာအမှတ်၊ ၁၀၇/၁၆/စိတ်(၁)ဖြင့် ထုတ်ပြန်သည့် အမိန့်ကြော်ငြာစာဖြင့်လည်းကောင်း၊ ကျေးရွာအုပ်စုများကို ပြည်ထဲရေးနှင့် သာသနာရေးဝန်ကြီးဌာန၏ (၂၈.၂.၁၉၇၃)ရက်စွဲ ပစာအမှတ်၊ ၃/၁၀၆/အထ(၂)ဖြင့် ထုတ်ပြန်သည့် အမိန့်ကြော်ငြာစာဖြင့် လည်းကောင်း၊ အတည်ပြု ဖွဲ့စည်းထားပြီး ဖောင်းပြင်မြို့နယ်တွင် ရပ်ကွက်(၂)ခုနှင့် ကျေးရွာအုပ်စု (၄၀)၊ ကျေးရွာ (၁၇၈)ရွာဖြင့် ဖွဲ့စည်းထားရှိသည်။

## ကိုးကား
ခင်ဦးမြို့နယ်

**ခင်ဦးမြို့နယ်** သည် မြန်မာနိုင်ငံ၊ စစ်ကိုင်းတိုင်းဒေသကြီး၊ ရွှေဘိုခရိုင်ရှိ မြို့နယ်တစ်ခု ဖြစ်သည်။ မြို့နယ်ရုံးစိုက်ရာမြို့မှာ ခင်ဦးမြို့ ဖြစ်သည်။

မူးမြစ် အရှေ့ဘက် တွင်  ဖြစ်သည်။

### အထင်ကရပုဂ္ဂိုလ်များ 
* ချင်းပြည်နယ်တရားလွှတ်တော်၊ တရားသူကြီးချုပ် ဦးနေစိုးသည် ခင်ဦးမြို့နယ်၊ သာဝတ္ထိရွာတွင် ၁၉၆၂ ခုနှစ်တွင် မွေးဖွားခဲ့သည်။
ဝက်လက်မြို့နယ်

**ဝက်လက်မြို့နယ်** သည် မြန်မာနိုင်ငံ၊ စစ်ကိုင်းတိုင်းဒေသကြီး၊ ရွှေဘိုခရိုင်ရှိ မြို့နယ်တစ်ခု ဖြစ်သည်။ မြို့နယ်ရုံးစိုက်ရာမြို့မှာ ဝက်လက်မြို့ ဖြစ်သည်။

ပျူမြို့ဟောင်းတစ်ခု ဖြစ်သောဟန်လင်းမြို့ဟောင်းသည် ဝက်လက်မြို့နယ်တွင် တည်ရှိသည်။ အေဒီ ၁ ရာစုတွင် စတင်တည်ထောင်ခဲ့ပြီး ၇ ရာစုနှင့် ၈ ရာစုအကြားတွင် အကြီးဆုံးနှင့် အရေးပါသော မြို့တစ်မြို့ ဖြစ်ခဲ့သည်။ ၂၀၁၄ ခုနှစ် ဇွန်လတွင် ဟန်လင်းမြို့ဟောင်းသည် ဗိဿနိုးမြို့ဟောင်းနှင့် သရေခေတ္တရာမြို့ဟောင်းတို့နှင့် အတူ ကမ္ဘာ့အမွေအနှစ်နေရာအဖြစ် သတ်မှတ်ခြင်းခံခဲ့ရသည်။

## ကိုးကား
ကန့်ဘလူမြို့နယ်

**ကန့်ဘလူမြို့နယ်** သည် မြန်မာနိုင်ငံ၊ စစ်ကိုင်းတိုင်းဒေသကြီး၊ ကန့်ဘလူခရိုင်ရှိ မြို့နယ်တစ်ခု ဖြစ်သည်။ မြို့နယ်ရုံးစိုက်ရာမြို့မှာ ကန့်ဘလူမြို့ ဖြစ်သည်။

## ကျေးရွာ အုပ်စုများ
ကန့်ဘလူမြို့နယ်တွင် ပါဝင်သော ကျေးရွာအုပ်စု ၈၆ ခုရှိသည်။ 
# ကံကြီး
# ကမ်းဖြူ
# ကျခပ်အိုင်(ကျခက်အိုက်)
# ကျွန်းပင်ကုန်း
# ကျီကုန်း
# ကျီစု
# ကျောက်ဆည်ကန်
# ကြိုးကြာ
# ကာဘိုး
# ကိုးတောင်ဘို့
# ကိုင်းရိုး
# ခတောက်ရင်း
# ချင်မြစ်ကျင်း
# ချပ်ကြီး
# ချပ်သင်း
# ချောင်းကန်
# ချောင်းရှည်
# ခအုံးတာ
# ခေါ်သန္တီ
# ဂါးတာ
# ငှက်ပျောတိုင်း
# ငါးမြောင်
# ငါးရာနဲ
# စန္ဒယား
# စပယ်နံသာ
# ဆားကျင်း
# ဆီဆုံကြီး
# ဆူးပုတ်ကုန်း
# ဇင်း
# ဇီးကနား
# ဇီးကုန်း(တောင်)
# ဇီးကုန်း(မြောက်)
# ဇီးဖြူကုန်း
# ညိုပင်ရှို
# ညောင်ကန်သာ
# ညောင်ကုန်း
# ညောင်ဇင်လေး
# ညောင်ပင်ဆိပ်
# ညောင်ပင်ရင်း
# တင်ငုတ်ကြီး
# တင်မော်
# တည်ပင်
# တောက္ကရှပ်
# ထနောင်းကိုင်း
# ထန်းကုန်း
# ထန်းတပင် (ထန်းတပင်မြို့ဟောင်း)
# ထန်းတော
# ထိန်တော
# ဒါန်းပင်
# နဂါးပေါ်
# နတ်ပေး
# ပင့်သာကြီး
# ပဇီကြီး
# ပုပ္ပား
# ပေကုန်း(တောင်)
# ဖလုံချိုင်
# ဖုတ်ကုန်း
# ဘုတ်တော
# ဘူးကြီး
# ဘူးကုန်း
# မယ်ဇတော
# မြေဒူး
# မြေမွန်
# မြောက်ပေကုန်း
# မလယ်
# မိတ်သလင်ကုံး
# မဲသည်
# ရွက်ကြမ်း
# ရသား
# ရေရှင်
# လိတ္တူ
# ဝက်တိုး(တောင်)
# ဝက်တိုး(မြောက်)
# သင်တော
# သင်ပန်းတော
# သင်သော်
# သပြေသာ
# သဘွတ်ကုန်း
# သရက်ကံကြီး
# သလဲဦး
# သောက္ကန်
# အင်းမ
# အင်းလယ်ကြီး
# အုပ်ဖို
# အောက်တဲ
# အောင်ချမ်းသာ
ကန့်ဘလူမြို့နယ်တွင်ပါဝင်သော ကျေးရွာအုပ်စုများတွင် နေထိုင်ကြသော အိမ်ထောင်စုဦးရေစုစုပေါင်းသည် ၅၆၁၄၃ စုရှိပြီး စုစုပေါင်းလူဦးရေမှာ ၂၀၁၇ သန်းခေါင်စာရင်းအရ ၂၇၀၅၃၉ ယောက် ဖြစ်သည်။

## ကိုးကား
ရေဦးမြို့နယ်

**ရေဦးမြို့နယ်** သည် မြန်မာနိုင်ငံ၊ စစ်ကိုင်းတိုင်းဒေသကြီး၊ ရေဦးခရိုင်ရှိ မြို့နယ်တစ်ခု ဖြစ်သည်။ မြို့နယ်ရုံးစိုက်ရာမြို့မှာ ရေဦးမြို့ ဖြစ်သည်။

## ကိုးကား
တန့်ဆည်မြို့နယ်

**တန့်ဆည်မြို့နယ်** သည် မြန်မာနိုင်ငံ၊ စစ်ကိုင်းတိုင်းဒေသကြီး၊ ရေဦးခရိုင်ရှိ မြို့နယ်တစ်ခု ဖြစ်သည်။ မြို့နယ်ရုံးစိုက်ရာမြို့မှာ တန့်ဆည်မြို့ ဖြစ်သည်။ မြို့နယ်မှာ ၆၁၃ စတုရန်းမိုင် ကျယ်ဝန်း၍၊ လူဦးရေ ၆ဝဝဝဝ ခန့်ရှိသည်။ ရေဦးမြို့နယ်၊ ကန့်ဘလူမြို့နယ်၊ ကျွန်းလှမြို့နယ်၊ ကလေးဝမြို့နယ်တို့နှင့် နယ်နမိတ်ချင်းထိစပ်နေသည်။

## ကိုးကား
ကျောက်မြောင်းမြို့

**ကျောက်မြောင်းမြို့** သည် မြန်မာနိုင်ငံ၊ စစ်ကိုင်းတိုင်းဒေသကြီး၊ ရွှေဘိုခရိုင်၊ ရွှေဘိုမြို့နယ်တွင် ပါဝင်သည့် မြို့နယ်ခွဲအဆင့်ရှိ မြို့တစ်မြို့ ဖြစ်သည်။

## ကိုးကား
အရာတော်မြို့နယ်

**အရာတော်မြို့နယ်** သည် မြန်မာနိုင်ငံ၊ စစ်ကိုင်းတိုင်းဒေသကြီး၊ မုံရွာခရိုင်ရှိ မြို့နယ်တစ်ခု ဖြစ်သည်။ မြို့နယ်ရုံးစိုက်ရာမြို့မှာ အရာတော်မြို့ ဖြစ်သည်။
၁၉၈၆ ခုနှစ်တွင် ကမ္ဘာ့ကျန်းမာရေးအဖွဲ့ မှ ပေးသော ဆာဆာကာဝါ ကျန်းမာရေးဆု ရရှိခဲ့သည်။
​တောင်တန်းသာသနာပြုဆရာတော် ဦးဥတ္တမ ပန်းချီဆရာကြီး ဦးသန်းကြွယ် စာရေးဆရာ ဘိုးလှိုင် စာရေးဆရာ ညိုထွန်းလူ တို့၏မွေးဖွားရာဇာတိဖြစ်သည်။

## ကိုးကား
ခမ်းပါတ်မြို့

**ခမ်းပါတ်မြို့** သည် မြန်မာနိုင်ငံ၊ စစ်ကိုင်းတိုင်းဒေသကြီး၊ တမူးခရိုင်၊ တမူးမြို့နယ်တွင် ပါဝင်သည့် မြို့နယ်ခွဲအဆင့်ရှိ မြို့တစ်မြို့ ဖြစ်သည်။ ဤမြို့သည် ကုန်းဘောင်ခေတ် မြန်မာဘုရင်လက်ထက်ကတည်းက မြို့အဆင့်ရှိခဲ့ရာ ခန်းပတ်မင်းကြီးမှ မြို့စားအဖြစ်အုပ်ချုပ်ခဲ့ဖူးသည်။

ပြည်တွင်းစစ်ကာလအတွင်း ၂၀၂၃ ခုနှစ် နိုဝင်ဘာလ ၇ ရက်နေ့တွင် ခမ်းပါတ်မြို့အား ပြည်သူ့ကာကွယ်ရေးတပ်မတော်က သိမ်းပိုက်ထိန်းချုပ်ခဲ့သည်။

## ကိုးကား
မြို့သစ်မြို့၊ တမူးခရိုင်

**မြို့သစ်မြို့** သည် မြန်မာနိုင်ငံ၊ စစ်ကိုင်းတိုင်းဒေသကြီး၊ တမူးခရိုင်၊ တမူးမြို့နယ်တွင် ပါဝင်သည့် မြို့နယ်ခွဲအဆင့်ရှိ မြို့တစ်မြို့ ဖြစ်သည်။

## ကိုးကား
NGC 321

**NGC 321** သည် စီတပ် ကြယ်စုတန်းမှ ခရုပတ်ပုံစံ ဂယ်လက်ဆီဖြစ်ပြီး Albert Marth ဆိုသူက ၁၈၆၄ စက်တင်ဘာ ၂၇ တွင် ရှာဖွေတွေ့ရှိခဲ့သည်။
ဆားလင်းကြီးမြို့နယ်

**ဆားလင်းကြီးမြို့နယ်** သည် မြန်မာနိုင်ငံ၊ စစ်ကိုင်းတိုင်းဒေသကြီး၊ ယင်းမာပင်ခရိုင်ရှိ မြို့နယ်တစ်ခု ဖြစ်သည်။ မြို့နယ်ရုံးစိုက်ရာမြို့မှာ ဆားလင်းကြီးမြို့ ဖြစ်သည်။

## ကိုးကား
တမူးမြို့နယ်

**တမူးမြို့နယ်** သည် မြန်မာနိုင်ငံ၊ စစ်ကိုင်းတိုင်းဒေသကြီး၊ တမူးခရိုင်ရှိ မြို့နယ်တစ်ခု ဖြစ်သည်။ တမူးမြို့နယ်သည် အိန္ဒိယနိုင်ငံနယ်စပ်ရှိ မြို့နယ်ဖြစ်ကာ တမူးမြို့၊ ခမ်းပါတ်မြို့နှင့် မြို့သစ်မြို့တို့ ပါဝင်ပြီး မြို့နယ်ရုံးစိုက်ရာမြို့မှာ တမူးမြို့ ဖြစ်သည်။

တမူးမြို့နယ်တခုလုံးကို ကဘော်ဒေသဟုခေါ်တွင်ပါသည်။ တမူးမြို့ကို  မြန်မာ သက္ကရာဇ် (၁၁၆၃) ခုနှစ်၊ တ‌ပေါင်းလဆန်း (၁၁) ရက်နေ့တွင် စတင်တည်ထောင်ခဲ့သည်။ ရှေးယခင်က တိုင်းလိုင် (ခေါ်) ရှမ်းနီ လူမျိုးများ အခြေချနေထိုင်ခဲ့၍
"ကပေါ်" ဒေသဟုခေါ်တွင်ရာမှ နောင်တွင် "ကဘော်"ဒေသဟု ခေါ်ဆိုလာခြင်း ဖြစ်သည်။ ကလေးမြိုနယ် ဖက်ယားရေရှင်ကျေးရွာ၊ တမူးမြိုနယ် စော်ဘွားရေရှင်ကျေးရွာမှ တမူးမြို့အထိ အထက်ကဘော်ဒေသဟု ခေါ်၍ တမူးမြို့နယ်၊ မြို့သစ်မြို့မှ
အောင်ဇေယျကျေးရွာမြောက်ပိုင်း နန်းအောက်မော်ရွာအထိ ကဘော်ချိုင့်ဝှမ်းဒေသ ဖြစ်သည်။

## ကိုးကား
*/တမူးမြို့သမိုင်းအကျဉ်း*/
လေရှီးမြို့နယ်

**လေရှီးမြို့နယ် ** သည် မြန်မာနိုင်ငံ၊ စစ်ကိုင်းတိုင်းဒေသကြီး၊ နာဂကိုယ်ပိုင်အုပ်ချုပ်ခွင့်ရဒေသရှိ မြို့နယ်တစ်ခု ဖြစ်သည်။ အုပ်ချုပ်ရေးရုံးစိုက်ရာမြို့မှာ လေရှီးမြို့ ဖြစ်သည်။

## ကိုးကား
စစ်ကိုင်းမြို့နယ်

**စစ်ကိုင်းမြို့နယ်** သည် မြန်မာနိုင်ငံ၊ စစ်ကိုင်းတိုင်းဒေသကြီး၊ စစ်ကိုင်းခရိုင်ရှိ မြို့နယ်တစ်ခု ဖြစ်သည်။ မြို့နယ်ရုံးစိုက်ရာမြို့မှာ စစ်ကိုင်းမြို့ ဖြစ်သည်။

## ဖြစ်ရပ်များ 
၂၀၂၅ ဇူလိုင် ၁၁ ရက်တွင် စစ်ကိုင်းမြို့နယ်၊ လင်းတလူးကျေးရွာရှိ စစ်ရှောင်အများစုနေထိုင်သည့် ဘုန်းကြီးကျောင်းကို စစ်ကောင်စီလေတပ်က ဂျက်တိုက်လေယာဉ်ဖြင့် ဗုံးကြဲတိုက်ခိုက်ခဲ့ခြင်းကြောင့် ဒေသခံ ၃၀ ဦးထက်မနည်း သေဆုံးကာ ၂၀ ခန့် အပြင်းအထန်ဒဏ်ရာ ရရှိခဲ့သည်။ 

## ကိုးကား
လဟယ်မြို့

**လဟယ်မြို့ ** သည် မြန်မာနိုင်ငံ၊ စစ်ကိုင်းတိုင်းဒေသကြီး၊ နာဂကိုယ်ပိုင်အုပ်ချုပ်ခွင့်ရဒေသ၊ လဟယ်မြို့နယ်၏ မြို့နယ်ရုံးစိုက်ရာ မြို့ ဖြစ်သည်။

လဟယ်သည် နာဂသူကြီး အီနွယ်လှဟယ်ကို အစွဲပြု၍ **လဟယ်**ဟု ခေါ်သည်။ ၁၉၆၇-၆၈ ခုနှစ်တွင် ရာသီဥတု ကြမ်းတမ်းပြီး အဖျားအနာ ထူပြောလှသောကြောင့် နေရာသစ်ကို ရှာဖွေကြသော နာဂလိုင်နောင် မျိုးနွယ်စုသည် သစ်ခြောက်ပင်ကြီး တပင် အခေါက်ကွာနေသည့် နေရာတွင် မြို့ရွာ တည်ပြီး၊ ပီးကူရွာဟု ခေါ်ဆိုသည်။ ပီးကူရွာသူကြီးကား အီနွယ်လှဟယ် ဖြစ်သည်။

ပင်လယ်ရေမျက်နှာပြင်အထက် ၄၃၁၃ ပေ အမြင့်တွင် တည်သော ‌လဟယ်သည် တောင်ပေါ်ဒေသ ဖြစ်သော်ငြား မြေပြန့်လွင်ပြင်များလည်း ရှိသည်။ လဟယ်သို့ ခန္တီးမြို့ တဖက်ကကမ်း ဆင်သေရွာမှ တဆင့် သွားနိုင်သည်။ ကားလမ်း မပေါက်မီက ဆင်သေရွာမှ ကုန်စည်များကို ဝန်တင်လားများဖြင့် ပို့ဆောင်ရသည်။ ခန္တီး ဆင်သေ လဟယ်လမ်းမှာ ၅၆ မိုင် ဝေးပြီး၊ ၁၉၅၂ တွင် ဖောက်လုပ်သည်။ ၁၉၉၀ ပြည့်နှစ်၌ လမ်းကို ထပ်မံ ပြုပြင်ရာ ၁၉၉၂ တွင် ကုန်ပစ္စည်းများ အလွယ်တကူ ပို့ဆောင်နိုင်သည်။

ဆင်သေနှင့် လဟယ်အကြား ၅၃ မိုင် ခရီးသည် အလှမ်းမကွာလှသော်လည်း၊ နဂတောင်တန်းများထက် မော်တော်ကား တနေကုန် စီးရသော ခရီး ဖြစ်ပြီး၊ ထိန်ညိုတောင်ကုန်းကို ဖြတ်ကျော်ရသည်။

## ကိုးကား
ကနီမြို့နယ်

**ကနီမြို့နယ်** သည် မြန်မာနိုင်ငံ၊ စစ်ကိုင်းတိုင်းဒေသကြီး၊ ယင်းမာပင်ခရိုင်ရှိ မြို့နယ်တစ်ခု ဖြစ်သည်။ မြို့နယ်ရုံးစိုက်ရာမြို့မှာ ကနီမြို့ ဖြစ်သည်။

## မြေမျက်နှာသွင်ပြင်နှင့် နယ်နိမိတ်
မြောက်ဘက်တွင် မင်းကင်းမြို့နယ်၊ ရေဦးမြို့နယ်၊ အနောက်ဘက်တွင် မင်းကင်းမြို့နယ်နှင့် ဂန့်ဂေါမြို့နယ်၊ တောင်ဘက်တွင် ပုလဲမြို့နယ်၊ ယင်းမာပင်မြို့နယ်နှင့် အရှေ့ဘက်တွင် ဘုတလင်မြို့နယ်၊ ဒီပဲယင်းမြို့နယ်များနှင့် နယ်နိမိတ်ထိစပ်နေသည်။ ချင်းတွင်းမြစ်သည် ကနီမြို့နယ်အတွင်းကို ဖြတ်၍ မြောက်မှတောင်သို့ ဖြတ်သန်းစီးဆင်းသွားသည်။ ချင်းတွင်းမြစ်၏ အနောက်ဘက်ခြမ်းတွင် တောင်တန်းများနှင့် တောင်များ ပေါများပြီး အရှေ့ဘက်ခြမ်းသည် လွင်ပြင်ဒေသဖြစ်သည်။ ကနီမြို့နယ်အတွင်းတည်ရှိသော မဟူတောင်တန်း၊ ပုံတောင်၊ လက်ပံတောင်တို့သည် တောင်မှ မြောက်သို့ သွယ်တန်းလျက်ရှိသည်။ 

## မြို့ပြဖွဲ့စည်းပုံ
ကနီမြို့အား ရပ်ကွက် ၃ခုနှင့် ကျေးရွာပေါင်း ၁၈၇ ရွာတို့နှင့် ဖွဲ့စည်းထားသည်။ 

## စီးပွားရေးနှင့် စိုက်ပျိုးရေး
ကနီမြို့နယ်သည် အပူပိုင်းဒေသအတွင်းတွင် တည်ရှိပြီး စီးပွားရေးအရ ဖွံ့ဖြိုးတိုးတက်မှု နှေးကွေးသော မြို့နယ်တစ်ခု ဖြစ်သည်။ မြို့နယ်အတွင်းရှိ ဒေသခံပြည်သူလူထုသည် စိုက်ပျိုးရေးလုပ်ငန်းကို အဓိက လုပ်ကိုင်ဆောင်ရွက်ကြသည်။ ကနီမြို့နယ်သည် မုံရွာမြို့သို့ ကုန်းလမ်း၊ ရေကြောင်းလမ်းများဖြင့် သွားလာနိုင်ပြီး လမ်းပန်းဆက်သွယ်ရေး ကောင်းမွန်သော မြို့နယ်ဖြစ်သည်။ လူဦးရေ၏ ၆၉% သည် စိုက်ပျိုးရေးကို အဓိကလုပ်ကိုင်သည်။ ကနီမြို့နယ်၏ အဓိကထွက်ကုန်များမှာ ဆီထွက် သီးနှံများဖြစ်ပြီး မုံရွာမြို့သို့ အများဆုံး တင်ပို့ရောင်းချသည်။ 

## ထူးခြားထင်ရှားမှု
ကနီ-ကနဲဟု တွဲဖက်လျက် ထင်ရှားသည်။ ရဟန်းပုဂ္ဂိုလ်ထူးကြီးဖြစ်သော ကန္နီ ရွှေသိမ်တော်တောရဆရာတော် အရှင်သောဘိတ ဆရာတော်ဘုရားကြီးသည် ကနီမြို့နယ်၊ ကမ်းဖြူရွာဇာတိသား ဖြစ်သည်။

## အခြေခံအဆောက်အအုံ
ကနီမြို့နယ်တွင် အစိုးရပိုင်ဘဏ်ပေါင်း ၂ခု ဖွင့်လှစ်ထားသည်။ ကနီမြို့နယ်တွင်တွင် အထက်တန်းကျောင်း ၈ကျောင်း၊ အလယ်တန်းကျောင်း ၁၁ကျောင်း၊ မူလတန်းကျောင်း ၁၁၉ကျောင်း ရှိသည်။ ပြည်သူ့ဆေးရုံ ၁ခု၊ တိုက်နယ်ဆေးရုံ ၃ခု၊ ကျမ်းမာရေးဌာန ၈ခုကိုလည်း ဖွင့်လှစ်ထားသည်။ ကနီမြို့နယ်၏ အဓိကကားလမ်းများမှာ 

## ကိုးကား
နန်းယွန်းမြို့

**နန်းယွန်းမြို့ ** သည် မြန်မာနိုင်ငံ၊ စစ်ကိုင်းတိုင်းဒေသကြီး၊ နာဂကိုယ်ပိုင်အုပ်ချုပ်ခွင့်ရဒေသ၊ နန်းယွန်းမြို့နယ်၏ မြို့နယ်ရုံးစိုက်ရာ မြို့ ဖြစ်သည်။

နန်းယွန်းသည် စစ်ကိုင်းတိုင်းဒေသကြီး၏ မြောက်ဘက်စွန်း မြို့နယ် တခု ဖြစ်သည်။ ၁၉၄၆ က နန်းယွန်းတွင် ဦးဆွမ်ဘောကို တောင်အုပ်အဖြစ် ခန့်ထားသည်။ ၁၃ နိုဝင်ဘာ ၁၉၅၄ တွင် နန်းယွန်းတောင်အုပ် ဦးဆွမ်ဘောသည် ဟူးကောင်း၌ ကွယ်လွန်သောအခါ နန်းယွန်းကို ကားမိုင်းနယ်၏ လကအောက်ခံ အဖြစ် ထားရှိသည်။ ထိုစဉ် ဝိုင်းဝန်းကန့်ကွက်ကြ၍ စစ်ကိုင်းတိုင်းအတွင်း ပါဝင်သွားသည်။

နန်းယွန်းသည် နာဂတိုင်းရင်းသားများ နေထိုင်ရာဒေသ ဖြစ်ပြီး၊ နာဂကိုယ်ပိုင် အုပ်ချုပ်ခွင့်ရဒေသ အဖြစ် သတ်မှတ်ထားသည်။ ၁၄-၁၆ ဇန်နဝါရီ ၂၀၁၀ တွင် ခန္တီးခရိုင်၊ နန်းယွန်းမြို့၌ နာဂရိုးရာ နှစ်သစ်ကူး ပွဲတော်ကို ပထမဆုံးအကြိမ် ကျင်းပသည်။

## ကိုးကား
စကားပုံ ဆုံးမစာ (သူတော်ဦးနု)

**စကားပုံ ဆုံးမစာ** ကို သူတော်ဦးနု (ခရစ် ၁၉-ရာစု)က ရေးသားခဲ့သည်။

:၁။ ဗုဒ္ဓဆာယာကိုတွယ်ရမည်၊ ယုတ်လှတာကို ပယ်ရမည်။ ဗုဒ္ဓဆာယာကိုတွယ်မှ အေးမြရာသည်။ ယုတ်လှတာကိုပယ်မှ ဘေးပကွာသည်။
:၂။ သေရည်ကို မသောက်နှင့်၊ ရေကြည်ကို မနှောက်နှင့်။ သေရည်ကို သောက်ပါက အပါယ်ဘုံသို့ ကျတတ်သည်၊ ရေကြည်ကို နှောက်က အနယ်မှုန်တို့ ထတတ်သည်။
:၃။ ထင်တိုင်းလည်း နှိပ်၍မဆိုနှင့်၊ ဝင်တိုင်းလည်း သိပ်၍မမျိုနှင့်။ ထင်တိုင်းနှိပ်၍ဆိုက ရန်အသွယ်သွယ်ပွားတတ်သည်။ ဝင်တိုင်းသိပ်၍မျိုက အန္တရာယ်များတတ်သည်။
:၄။ အယုတ်တရားကို အလိုမရှိနှင့်၊ မဟုတ်စကားကို မဆိုဘိနှင့်။ အယုတ်တရားကို အလိုရှိက ဘဂဝါ၏ စကားကို ပယ်ရာကျချေသည်။ မဟုတ်စကားကို ဆိုဘိက သမာဓိတရားတို့ ကွယ်ပရလေသည်။
:၅။ အမျိုးယုတ်သူ အဆင်းလှလျှင် သတိထား၊ တန်ခိုးနုတ်သူ ထမင်းဝလျှင် မကြည်စားနှင့်။ အမျိုးယုတ်သူ အဆင်းလှက ဇာဂတန်တတ်သည်။ တန်ခိုးနုတ်သူ ထမင်းဝက မာနထန်တတ်သည်။
:၆။ မတော်ဘဲကို မဝယ်နှင့်၊ ခေါ်ဘဲကို မလယ်နှင့်။ မတော်ဘဲကို ဝယ်လေက သပြာဓန ရှုံးတတ်သည်။ မခေါ်ဘဲကို လယ်ချေက မကြာခဏ မုန်းတတ်သည်။
:၇။ ခရီးကိုလည်း အပြင်းမသွားနှင့်၊ မီးကိုလည်း အကြွင်းမထားနှင့်။ ခရီးကို အပြင်းသွားက မှားတတ်သည်။ မီးကို အကြွင်းထားက ပွားတတ်သည်။
:၈။ ဆရာပြောသမျှကို အပြီးမမှားလေနှင့်၊ အနာရောဂါကို မကြီးပွားစေနှင့်။ ဆရာပြောသမျှကို အပြီးမှားက မုချမှောက်တတ်သည်။ အနာရောဂါကို ကြီးပွားစေက ဒုက္ခရောက်တတ်သည်။
:၉။ စကားစကားပြောဖန်များ၊ စကားထဲက ဇာတိပြ၍ မာနတံခွန် ထူတတ်သည်။ တရားတရားဟောဖန်များ တရားထဲက ပါဠိရ၍ ဒါနအလွန် လှူတတ်သည်။
:၁၀။ သံသရာလောက၊ နှစ်ဝအကျိုး၊ ပွားတိုးစေမှု၊ အာရုံပြုလျက်၊ ဦးနုမည်ခေါ်၊ ငါသူတော်လျှင်၊ နာပျော်ဖွယ်ရာ၊ ဆုံးမစာကို၊ တကာ-တကာမ၊ မှတ်သားကြ၍၊ နေ့ညလေ့ကျက်ကြပါလော့။

## ကိုးကား
၁၆၄၄

**၁၆၄၄** 

## ၁၆၄၄ ခုနှစ် မှတ်တမ်း 
### ဇန်နဝါရီလ 
(၁) ရက်။
::* 
### ဖေဖော်ဝါရီလ 
(၁) ရက်။
::* 
### မတ်လ 
(၁) ရက်။
::* 
### ဧပြီလ 
(၁) ရက်။
::* 
### မေလ 
(၁) ရက်။
::* 
### ဇွန်လ 
(၁) ရက်။
::* 
### ဇူလိုင်လ 
(၁) ရက်။
::* 
### ဩဂုတ်လ 
(၁) ရက်။
::* 
### စက်တင်ဘာလ 
(၁) ရက်။
::* 
### အောက်တိုဘာလ 
(၁) ရက်။
::* 
### နိုဝင်ဘာလ 
(၁) ရက်။
::* 
### ဒီဇင်ဘာလ 
(၁) ရက်။
::*

## ကိုးကား
မဲဇာတောင်ခြေ ရတု

**မဲဇာတောင်ခြေရတု** ကို လက်ဝဲသုန္ဒရ အမတ်ကြီးက ရေးသားခဲ့သည်။ လူအမည်မှာ ဦးမြတ်စံ ဖြစ်သည်။ ရွှေဘိုနယ်၊ မန်ကျည်းတုံရွာ၌ ဖွားမြင်သည်။ အင်းဝဘုရင် ဆင်ဖြူရှင်လက်ထက်တွင် ရာဇဝတ်သင့်သည်ဆိုကာ မဲဇာအရပ်သို့ အပို့ခံခဲ့ရသည်။ မဲဇာအရပ်(ယခုကသာ၊ ထီးချိုင့်နယ်)သည် တောတောင်ကြီးမားသောကြောင့် လူသူအရောက်အပေါက် ရှားပါးသည်။ အလွန်အေး၍ ငှက်ဖျားကြီးသော အရပ်ပင်ဖြစ်သည်။ အမတ်ကြီးသည် မဲဇာသို့ ရောက်ပြီးနောက် ဤရတုကို ရေးစပ်ကာ ရှင်ဘုရင်အား ဆက်သခဲ့သည်။ ရှင်ဘုရင်က သနားတော်မူပြီး အပြစ်ဒဏ်မှ ကင်းလွတ်ခွင့်ပေးခဲ့သည်။ ထိုရတုသည် **မဲဇာတောင်ခြေရတု** ပင်ဖြစ်သည်။

:၁။ **မဲဇာတောင်ခြေ**။     ။ စီးထွေထွေတည့်၊ မြစ်ရေဝန်းလည်၊ မြိုင်တောဆီက၊ ရွှေပြည်ကိုသာ၊ တရှာတော့မိ၊ မိုးရှိရှိလျှင်၊ သီရိကျက်သရေ၊ တက်ဖြိုးဝေသား၊ အောင်မြေကြော့ကြော့၊ ကုန်းမော့မော့နှင့်၊ ဘိုးတော့်ကောင်းမှု၊ တည်ထားပြုသည်၊ ဇဗ္ဗူ့ဆီမီး၊ ခြောက်ရောင်ညီးမျှ၊ ဂူကြီးသခင်၊ ရွှေလင်းပင်နှင့်၊ ရွှေခြင်္သေ့မွေ၊ စ၍ရေသော်၊ ရွှေစေတီကြီး၊ အသီးသီးတည့်၊ ပိတ်ဆီးခြယ်သမ်း၊ လျှပ်ရောင်တန်းမျှ၊ ရွှေနန်းရွှေဘုံ၊ အလုံးစုံကို၊ အာရုံမျက်မြင်၊ ဖူးမြော်ချင်၍၊ သည်တွင်ရွှေမြို့၊ သည်သို့စေတီ၊ သည်ဆီရွှေနန်း၊ ဖြောင့်တန်းတော့မည်၊ စိတ်ကရည်သည်။     ။ ရွှေပြည်ဌာန ဝေးသောကြောင့်။
:၂။ **သဲသာသောင်မြေ**။     ။ မြစ်ကမ်းခြေလည်း၊ အကြေတစ်ပြင်၊ တို့အောက်ခွင်ဝယ်၊ ရေရှင်ပတ်ဝန်း၊ ပျော်ဖွယ်ထွန်းလိမ့်၊ တစ်ကျွန်းလောက်ပင်၊ ဝေးမည်ထင်ခဲ့၊ စီးသွင်ညိုရစ်၊ မဲဇာမြစ်လည်း၊ ထစ်ထစ်သွန်းဘိ၊ ချုံအတိနှင့်၊ တောကြီးဆိတ်ညံ၊ ဆီးကျံကျံဝယ်၊ ဓူဝံမပေါ်၊ ရီမှိုင်းသော်ကြောင့်၊ မမျှော်ပါရ၊ နေကိုတလည်း၊ ဘယ်ကရှေ့နောက်၊ ဘယ်တောင်မြောက်ဟု၊ တွေးထောက်မမှန်၊ ဖြစ်ရဟန်ကို၊ ဖန်ဖန်အံ့ဩ၊ ကြံတိုင်းမောစွ၊ ဘယ်တောဘယ်မြိုင်၊ မသိနိုင်ခဲ့၊ မခိုင်စိတ်ဝမ်း၊ နေ့တိုင်းလွမ်းရှင့်၊ ကင်းစမ်းတောင်က၊ လေဦးစ၍၊ နောက်မှလေရှည်၊ အတည်တည်သည်။     ။ လေပြည်လာက အေးသောကြောင့်။
:၃။ **ပွဲခါညောင်ရေ**။     ။ သွန်းမြဲပေတည့်၊ ရိုသေသဒ္ဒါ၊ ထုံးစဉ်လာဖြင့်၊ မဲဇာရပ်သူ၊ တောင်းဆုယူသည်၊ ရွှေဂူတော်နှင့်၊ ရှုတိုင်းတင့်သား၊ မိုးမြင့်သီခေါင်၊ မဲဇာချောင်က၊ တစ်တောင်လုံးမှိုင်း၊ စ၍ဆိုင်းသော်၊ တောင်တိုင်းယှက်၍၊ ဝန်းကာဝှေ့သည်၊ တောင်ငွေ့ဝေဝေ၊ အထွေထွေနှင့်၊ လေလည်းရောရော၊ မိုးမပါဘဲ၊ သံဝါဖြောက်ဖြောက်၊ ဆီးနှင်းပေါက်လည်း၊ မိုးလောက်ပြင်းထန်၊ သွန်းချပြန်သော်၊ ယုဂန်ထင်ရှား၊ တောင်တော်ဖျားက၊ ရထားယာဉ်သာ၊ နေစကြာလည်း၊ ရောင်ဝါမထွန်း၊ ချမ်းရှာလွန်း၍၊ တည့်မွန်းချိန်နေ၊ ရောက်လွယ်စေဟု၊ စေ့ရေလှည့်လည်၊ တလျက်မြည်သည်။     ။ နေခြည်ဖြာမှ နွေးသောကြောင့်။

## ကိုးကား
ကျောက်ဖြူမြို့နယ်

**ကျောက်ဖြူမြို့နယ်** သည် မြန်မာနိုင်ငံ၊ ရခိုင်ပြည်နယ်၊ ကျောက်ဖြူခရိုင်ရှိ မြို့နယ်တစ်ခု ဖြစ်သည်။ မြို့နယ်ရုံးစိုက်ရာမြို့မှာ ကျောက်ဖြူမြို့ ဖြစ်သည်။

ကျောက်ဖြူမြို့နယ် မဒေးကျွန်းတွင် ရေနက်ဆိပ်ကမ်းစီမံကိန်းကို တရုတ်အမျိုးသားရေနံကော်ပိုရေးရှင်း၏ ရင်းနှီးမြှုပ်နှံမှုဖြင့် အေးရှားဝေါလ်ကုမ္ပဏီက တည်ဆောက်နေသည်။

## ကိုးကား
မြောင်မြို့နယ်

**မြောင်မြို့နယ်** သည် မြန်မာနိုင်ငံ၊ စစ်ကိုင်းတိုင်းဒေသကြီး၊ စစ်ကိုင်းခရိုင်ရှိ မြို့နယ်တစ်ခု ဖြစ်သည်။ မြို့နယ်ရုံးစိုက်ရာမြို့မှာ မြောင်မြို့ ဖြစ်သည်။

## အထင်ကရပုဂ္ဂိုလ်များ 
* ဦးဌေးငွေ၊ ပြည်သူ့လွှတ်တော် ကိုယ်စားလှယ်နှင့် အမျိုးသားညီညွတ်ရေးအစိုးရ၏ ပြည်ထဲရေးနှင့် လူဝင်မှုကြီးကြပ်ရေး ဒုတိယဝန်ကြီး

## ကိုးကား
အမ်းမြို့နယ်

**အမ်းမြို့နယ်** သည် မြန်မာနိုင်ငံ၊ ရခိုင်ပြည်နယ်၊ အမ်းခရိုင်ရှိ မြို့နယ်တစ်ခု ဖြစ်သည်။ ပါဝင်သော မြို့များမှာ အမ်းမြို့နှင့် တပ်တောင်မြို့တို့ ဖြစ်ပြီး မြို့နယ်ရုံးစိုက်ရာမြို့မှာ အမ်းမြို့ ဖြစ်သည်။

## ကိုးကား
ဘူးသီးတောင်မြို့နယ်

**ဘူးသီးတောင်မြို့နယ်** သည် မြန်မာနိုင်ငံ၊ ရခိုင်ပြည်နယ်၊ မောင်တောခရိုင်ရှိ မြို့နယ်တစ်ခု ဖြစ်သည်။ မြို့နယ်ရုံးစိုက်ရာမြို့မှာ ဘူးသီးတောင်မြို့ ဖြစ်သည်။

## ကိုးကား
မာတောဝါဒ ဆုံးမစာ

**မာတောဝါဒ ဆုံးမစာ** ကို ရွှေကျောင်းဆရာတော် ဦးပညာ (မြန်မာ ၁၁၄၀-၁၂၀၀)က ရေးသားခဲ့သည်။

:၁။ **“ရိုညွတ်ကြည်စွာ”**၊ မြတ်ဆရာ၌၊ မကွာထံပါး၊ ပျပ်ဝပ်တွားလျက်၊ တည်ကြားကျုံ့ကျုံ့၊ မယွင်းယုံ့လျှင်၊ နှုတ်တုံ့မလှန်၊ ပန်းသို့ပန်၍၊ နေဟန်ကျစ်ကျစ်၊ ကြောက်ချစ်ရိုသေ၊လုပ်ကျွေးထွေဖြင့်၊ မြုတေလျှံပြေး၊ ကျောက်ကောင်းသွေးသို့၊ ပြန်မေးပျော်မွေ့၊ မငြီးငွေ့ဘဲ၊ တစ်နေ့သုံးခေါက်၊ ဝင်ရောက်ခစား၊ ဝတ်ငါးပါးလည်း၊ မမှားကျင့်နေ၊ ပြည့်စုံစေမှ၊ ခွဲဝေစိတ်ဘန်၊ အတန်တန်ကို၊ မကျန်ထိုးထွင်း၊ သိစေလျင်းသော်၊ မယွင်းမချွတ်၊ ပုဒ်ပါဌ်ဂါထာ၊ အလင်္ကာနှင့်၊ ကဗျာရတု၊ ဖတ်ရွတ်မူလည်း၊ ငါးခုရပ်ဌာန်၊ ကာရန်ပိုက်ပြည့်၊ ဓိပ္ပာယ်ရှည်လျက်၊ မျှော်ကြည့်ဉာဏ်မြူး၊ သူ့ထက်ထူးအောင်၊ မလူးမတွန့်၊ စက်နှယ်ရွန့်၍။     ။ **“ကွန့်ကွန့်နှုတ်ဝယ်၊ ပြတ်စေမင်း”**။
:၂။ **“လူမှုရေးရာ”**၊ အဖြာဖြာ၌၊ လိမ္မာသိစေ၊ တတ်ကြောင်းဖွေ၍၊ မနေကြိုးကုတ်၊ အားအန်ထုတ်လျက်၊ မယုတ်စေထ၊ ဝီရိယနှင့်၊ လုံ့လပင်ခိုင်၊ သံကျောက်တိုင်သို့၊ ခက်ဆိုင်ပညာ၊ ချိုမြတ်စွာသား၊ ချမ်းသာသီးပွင့်၊ ထူးထက်မြင့်တည့်၊ ထပ်ဆင့်ပွားလှောင်၊ သားထွေးမောင်လျင်၊ မရှောင်မပြေး၊ ကြိုးနှယ်ထွေးလော့၊ လက်ရေးလက်သား၊ စသည်များလည်း၊ မလျားမထောင့်၊ မမျှောင့်မယွန်း၊ မချွန်းမရှည်၊ မလည်မယိမ်း၊ မတိမ်းမငဲ့၊ မယွဲ့မစောင်း၊ မပျောင်းမယွတ်၊ မပွတ်မတွန့်၊ မလွန့်မထွတ်၊ မယှက်မမြှေး၊ မထွေးမပူး၊ မလူးမနွဲ့၊ မကျဲမစိတ်၊ မလိပ်မခွေ၊ တင့်ကြောင်းဝေမှ၊ အနေရှုအိ၊ ရွဲလုံးစီသို့၊ တညီသေချာ၊ အက္ခရာနှင့်၊ ရှေ့လာအမြစ်၊ အရစ်အပင့်၊ အဆင့်အတင်၊ အငင်အဆွဲ၊ တံခွန်ဝှဲလည်း၊ မလွှဲနှိုင်းညှိ၊ စက်ဖြင့်တိသို့၊ တရှိပုံတူ၊ တက်ကြောင်းမူ၍။     ။ **“မြင်သူနှလုံး ဆွတ်စေမင်း”**။
:၃။ **“လောကလူတွင်”**၊ လမ်းသို့ထင်သည်၊ ဂုဏ်အင်ပညာ၊ မရှိရှာက၊ စေပါလက်သုတ်၊ လွန်ယုတ်ညံ့သား၊ မှိတ်တုတ်မီးခဲ၊ မပြောင်ရဲသို့၊ ဖန်လဲခေါက်ခေါက်၊ သူ၏နောက်ဝယ်၊ ချွေးပေါက်ကျယို၊ ဖတ်ဖတ်စိုမျှ၊ သက်ဖိုပန်းပင်၊ မရွှင်ပြောင်းနွမ်း၊ တသမ်းသမ်းနှင့်၊ ဝန်ထမ်းလှေခတ်၊ ဖြစ်တို့တတ်ရှင့်၊ တမှတ်မယွင်း၊ ပညာကင်းက၊ ရွှေဟင်္သာလယ်၊ ဗျိုင်းသဖွယ်လျှင်၊ ပွဲလယ်မတ်လတ်၊ မလျှောက်မတ်ရှင့်၊ မြဝတ်ဆံရည်၊ သို့ဖြစ်သည်ကြောင့်၊ အရှည်အတို၊ တတ်ထိုထိုဝယ်၊ ကော်ကျိုသောလား၊ မှုန့်မှုန့်တွားအောင်၊ ကြိုးစားမပျင်း၊ သင်မှတ်ခြင်းဖြင့်၊ ရှင်းလင်းသေချာ၊ အရာရာကို။     ။ **“လိုခါစမ်းတိုင်း ရစေမင်း”**။
:၄။ **“မကောင်းမှုညစ်”**၊ သုမိုက်စစ်နှင့်၊ အချစ်ဖွဲ့ငြား၊ ပေါင်းယှက်မှား၍၊ ကျေထွားပျက်စီး၊ ထုံးတသီးလည်း၊ အစီးငါးရာ၊ လှည်းများစွာတင်၊ ဘဏ္ဍာရောင်းဝယ်၊ ကုန်စလယ်နှင့်၊ မကျယ်ဉာဏ်သား၊ ရှေ့တည့်သွားသည်၊ ယောက်ျားလှည်းမှူး၊ ငရဲဘူးကို၊ ဘီလူးဖမ်းစား၊ ရွတ်ရွတ်ဝါး၍၊ လှည်းသားငါးရာ၊ တူမကွာလျှင်၊ ခန္ဓာပျက်ရုံး၊ အသက်ဆုံး၏၊ နှလုံးကြွပ်ဆတ်၊ ဇာတသတ်ကား၊ ဒေဝဒတ်ကြီး၊ ခင်ပွန်းမီးကို၊ ထံနီးတစိ၊ ပေါင်းယှက်မိ၍၊ သက်ရှိစိုးရိမ်၊ ခန္ဓာငြိမ်လည်း၊ ပါယ်အိမ်ခေါင်းသို့၊ မီးလျှံဖုံး၏၊ ရှေးထုံးလမ်းပြ၊ သာဓကကို၊ ယူဆမျှော်ထောက်၊ ထိပ်လန့်ကြောက်၍။     ။ **“ထပ်လှောက်တုန်ဧ မြစေမင်း”**။

## ကိုးကား
သုတမဉ္စူ ဆုံးမစာ

**သုတမဉ္စူ ဆုံးမစာ** ကို နေမျိုးမင်းထင်ကျော်ခေါင်ဘွဲ့ရ အမှာတော်ရေး ဦးရှင်ကလေး (မြန်မာ ၁၁၈၆-၁၂၆၉)က ရေးသားခဲ့သည်။

:၁။ **“ကျင့်ဝတ်မြွက်ဖော်”**၊ သူတော်သဘော၊ လောကသာရ၊ ဆုံးမခဲ့ချက်၊ ဦးတင်ရွက်လော့၊ အသက်ရှည်စွာ၊ အနာမဲ့ကြောင်း၊ ကောင်းလှစေချင်၊ ပဲ့ပြင်နိစ္စ၊ ကွပ်ဆုံးမသား၊ မိဘဆရာ စကားနာ၍၊ ကျမ်းစာသိမြင်၊ တတ်အောင်သင်မှ၊ ပေါ်လွင်မပြု၊ ကောင်းရာတုလျက်၊ ကောင်းမှုမြတ်နိုး၊ ကောင်းအောင်ကြိုးလော့၊ ဘိုးဘွားမိဘ၊ ဆရာစသား၊ စိုးရသခင်၊ ကျေးဇူးရှင်တို့၊ ပြစ်တင်မောင်းမဲ၊ ရိုက်ပုတ်ဆဲလည်း၊ ဝမ်းထဲဒေါသ၊ မထအပ်စွာ၊ မျက်နှာငုံ့ငုံ့၊ ယုန်လျှင်ကျုံ့သို့၊ နှုတ်တုံ့မဝံ့၊ စောင်းမာန်ညံ့၍၊ ကြောက်ရွံ့ရိုသေ၊ သည်းခံနေလျက်၊ ထွေထွေနည်းနာ၊ အဖြာဖြာ၌၊ ပညာယှဉ်မှီး၊ မကြီးသက်ရွယ်၊ အငယ်သော်က၊ ကြိုးလုံ့လလျက်၊ နှိမ့်ချပုဆစ်၊ ဆရာစစ်၌၊ ကြောက်ချစ်ရိုသေ၊ လုပ်ကျွေးထွေဖြင့်၊ စာပေတတ်ကြောင်း၊ အချောင်းချောင်းလျှင်၊ ဆဲမောင်းသည်းခံ၊ ဆရာ့ထံဝယ်၊ သင်အံကျက်လေ့၊ တစ်နေ့တစ်ပါး၊ မှတ်သားလေလေ၊ ဝမ်းထဲခွေ၍၊ အထွေအထူး၊ ဂုဏ်ကျေးဇူးကို၊ ဆည်းပူးလတ်သေး၊ ဆုံးမပေးသည်။     ။ **“နောင်ရေးမြင်မြင် မြော်မြင်တည်း”**။
:၂။ **“မခက်မချော်”**၊ ကျင့်ရန်သော်ကား၊ သူတော်ဘာဝ၊ လုံ့လပညာ၊ ရှိမှသာလျှင်၊ ဥစ္စာရမည်၊ မှတ်မတည်ဘဲ၊ မူနည်သမ်းညို့၊ လူမိုက်တို့ကား၊ မည်သို့မသိ၊ ပျင်းရိရိနှင့်၊ မိမိနေရာ၊ စီးပွားလာအံ့၊ ကြမ္မာကိုချည်း၊ မှတ်ထင်ရည်းရှင့်၊ ကျင့်နည်းသွမ်းဆုံး၊ သူမိုက်ထုံးကို၊ နှလုံးမမွေ့၊ ရွေ့ရွေ့ဆည်းသော်၊ စရည်းအိုးခွက်၊ ကြီးစွာလျက်တည့်၊ တံစက်ကျများ၊ ပြည့်သောလားသို့၊ ပျား၏နည်းထုံး၊ ခြပုံးတောင်သို့၊ ဖို့သည့်ခြင်းရာ၊ လူလိမ္မာတို့၊ ဥစ္စာဆည်းထွေ၊ တက်လှစေတော့၊ ကြွက်သေတစ်ခု၊ အရင်းပြု၍၊ ကြွယ်မှုတတ်ဆုံး၊ သူဌေးထုံးကို၊ နှလုံးစွဲကာ၊ စီးပွားရှာ၍၊ ဆရာသမား၊ မိဘအားကို၊ ညွတ်တွားရိုသေ၊ လုပ်ကျွေးလေတော့၊ လေးထွေအရောင်၊ မြင်းမိုရ်တောင်နှင့်၊ ချိန်ဆောင်နှိုင်းလည်း၊ အတိုင်းလွန်ဘိ၊ ကျေဇူးရှိသား၊ အမိကားတိုက်၊ အသိုက်မယား၊ သားအနွယ်ဆက်၊ ခက်လက်မျိုးဆွေ၊ ကျွန်ခြွေရွေနှင့်၊ အုပ်ထွေမကွဲ၊ လူခပဲကို၊ ဆင်းရဲဖျောက်ပယ်၊ ချမ်းသာကယ်၍၊ လူဝယ်တင့်လှ၊ ဖြစ်တော်စွဟု၊ ပြောပလူဗိုလ်၊ ချီးမွမ်းဆိုလျက်၊ ကြည်ညိုဖြောင့်တန်း၊ မိတ်ခင်ပွန်းကို၊ ချစ်ပန်းနံ့ကြိုင်၊ လှိုင်သစေမှု၊ လုံ့လပြုလော့။     ။ **“လူမှုကုံကုံ ထံထံတည်း”**။

## ကိုးကား
သားရွှေကြူ ဆုံးမစာ

**သားရွှေကြူ ဆုံးမစာ** ကို ကျောင်းစာရေး မောင်စံထိန် (မြန်မာ ၁၁၈၀-ခန့်)က ရေးသားခဲ့သည်။

: **“သားရွှေကြူ”**၊ သူတော်တကား၊ ချီးမွမ်းရာသား၊ သားတကာထက်၊ ကျေးဇူးနက်၍၊ အဖက်မဲ့စွာ၊ ဂုဏ်ပညာနှင့်၊ သမ္မာစာရ၊ မြတ်ဓမ္မဖြင့်၊ မိဘတို့ထက်၊ ဆထက်လွန်စွာ၊ အတိဇာဟု၊ သမ္ဘာရင့်ညောင်း၊ သားသူကောင်းလျှင်၊ ဖြစ်စေချင်၍၊ မိခင်ဘချစ်၊ အသစ်သစ်ဖြင့်၊ ကွပ်မြစ်ဆုံမ၊ ညွှန်ပြသ၏၊ သားလှရွှေကြူ၊ မယ့်သည်းအူလျှင်၊ နည်းယူဖွေရှာ၊ ကြံစာနာလျက်၊ သည်မှာမတော်၊ သည်မှာတော်ဟု၊ လျော်လျော်ကန်ကန်၊ မှန်မှန်ဖြောင့်ဖြောင့်၊ မထောင့်မကွေ့၊ ကျင့်လေ့ကျင့်ရာ၊ အဖြာဖြာကို၊ လူမှာလူလျောက်၊ ချီးမွမ်းလောက်၍၊ ခေါင်မြတ်ပညာ၊ ရဟန်းမှာလည်း၊ ပြုရာပြုခွင့်၊ ဝတ်ရင့်ဝတ်နု၊ ထောက်ရှုမျှော်တွေး၊ ကြံစည်မေးလျက်၊ စစ်ဆေးစင်စွာ၊ ဉာဏ်ပညာဖြင့်၊ သီတာပြည့်လျှံ၊ ရေကန်ပမာ၊ မြတ်ဆရာ၌၊ စင်စွာကြည်လင်၊ ဆေးစေချင်သည်။     ။ **“မိခင်သည်းအူ သားရွှေကြူ**။
## ကိုးကား
အ.မ.က(၁) လသာ

**အ.မ.က (၁) လသာ**သည် (၁၈)လမ်း နှင့် ကျုံးကြီးလမ်း ထောင့် ၊ အမှတ် (၂)ရပ်ကွက် ၊ လသာမြို့နယ်တွင် တည်ရှိပြီး ဦးနော အောက်မေ့ဘွယ် ချပ်လ်ကျောင်းပိုင် ဖြစ်သည် ။ ရန်ကုန်ဆေးရုံကြီး ကျုံး​ကြီးလမ်းတစ်ဖက်တစ်ချက်တွင် တည်ရှိသည်။

## ကျောင်းအုပ်ကြီးများ 
## ဆရာ/ဆရာမများ
အ.မ.က(၆) လမ်းမတော်

**အမှတ် (၆) အခြေခံပညာမူလတန်းကျောင်း၊ လမ်းမတော်မြို့နယ်**သည် လမ်းမတော်မြို့နယ်တွင် တည်ရှိသည်။